Summary: دنیا میں سب سے زیادہ پلاڈیئم روس اور جنوبی افریقہ سے نکلتا ہے اور زیادہ تر پلاڈیئم گاڑیوں کے اندر نصب کیٹالیٹک کنورٹرز کی تیاری میں استعمال ہوتا ہے۔

یہ دھات سونے سے زیادہ مہنگی کیوں ہے؟

بین الاقوامی منڈیوں میں قیمتی دھات پلاڈیئم کی قدر میں زبردست اضافہ دیکھنے میں آ رہا ہے۔ صرف گذشتہ دو ہفتوں کے دوران ہی اس کی قیمت میں 25 فیصد اضافہ ہوا ہے جبکہ گذشتہ ایک سال میں اس کی قیمت تقریباً دو گنا بڑھ چکی ہے۔

اور جس دباؤ کی وجہ سے اس کی قیمت میں اضافہ ہو رہا ہے، اس میں مستقبل قریب میں کمی کے کوئی آثار نظر نہیں آ رہے۔

مگر پلاڈیئم ہے کیا، کس لیے استعمال ہوتا ہے، اور اس کی قیمت کیوں بڑھ رہی ہے؟

سفید رنگ کی یہ چمکدار دھات پلاٹینم کے ہی گروپ میں شامل ہے جس میں روتھینیئم، رھوڈیئم، اوسمیئم اور اریڈیئم شامل ہیں۔

دنیا میں سب سے زیادہ پلاڈیئم روس اور جنوبی افریقہ سے نکلتا ہے۔ اس میں سے زیادہ تر پلاڈیئم دیگر دھاتوں مثلاً پلاٹینم اور نِکل کی کان کنی کے دوران ضمنی طور پر نکلتا ہے۔

یہ کیٹالیٹک کنورٹرز میں ایک جُزو کے طور پر استعمال ہوتا ہے اور یہی اس کا سب سے اہم کمرشل استعمال ہے۔ کیٹالیٹک کنورٹرز پیٹرول اور ہائبرڈ گاڑیوں کے ایگزاسٹ سسٹم کا حصہ ہوتے ہیں اور زہریلے مادوں کے اخراج کو کنٹرول کرتے ہیں۔

ان کا کام کاربن مونوآکسائیڈ اور نائٹروجن ڈائی آکسائیڈ جیسی زہریلی گیسوں کو کم نقصاندہ نائٹروجن، کاربن ڈائی آکسائیڈ اور آبی بخارات میں تبدیل کرنا ہوتا ہے۔

تقریباً 80 فیصد پلاڈیئم ان ڈیوائسز میں استعمال ہوتا ہے۔

گاڑیوں کے کیٹالیٹک کنورٹرز نکالنا نسبتاً آسان کام ہے

اس کے علاوہ یہ کچھ حد تک الیکٹرانکس، ڈینٹسٹری اور جیولری میں بھی استعمال ہوتا ہے۔

لندن کی میٹروپولیٹن پولیس کا کہنا ہے کہ 2019 کے پہلے چھ ماہ میں چوریوں کی تعداد پچھلے پورے سال کے دوران چوریوں سے 70 فیصد زیادہ تھی۔

مختصراً اس لیے کہ پلاڈیئم کی طلب زیادہ ہے اور رسد کم۔ 2019 میں اس دھات کی پیداوار لگاتار آٹھویں سال عالمی طلب سے کم رہی۔

چونکہ یہ پلاٹینم اور نِکل کی کان کنی کے دوران ثانوی طور پر نکلتا ہے، اس لیے کان کنوں کے پاس بڑھتی ہوئی طلب پوری کرنے کے لیے زیادہ پلاڈیئم نکالنے کی کم ہی گنجائش ہے۔

اور بظاہر یہ عدم توازن جاری رہے گا کیونکہ دنیا کا 40 فیصد پلاڈیئم پیدا کرنے والے جنوبی افریقہ نے گذشتہ ہفتے کہا ہے کہ اس کی پلاٹینم گروپ میں شامل دھاتوں کی پیداوار (بشمول پلاڈیئم) میں نومبر میں گذشتہ سال کے مقابلے میں 13.5 فیصد کمی آئی۔

اس دوران کار تیار کرنے والی کمپنیوں کی جانب سے کئی وجوہات کی بنا پر پلاڈیئم کی طلب میں اضافہ دیکھنے میں آیا ہے۔

دنیا بھر میں خاص طور پر چین میں حکومتیں پیٹرول گاڑیوں سے پھیلنے والی آلودگی پر قابو پانے کے لیے کڑے ضوابط عائد کر رہی ہیں۔

تاجروں کو امید ہے کہ اس معاہدے سے عالمی معاشی نمو میں تنزلی کے رجحان اور چینی گاڑیوں کی فروخت میں ہونے والی گراوٹ میں بھی کمی ہوگی۔


Summary: اس ہفتے ڈیوس میں امریکی صدر ڈونلڈ ٹرمپ، نوجوان ماحولیاتی کارکن گریٹا تھنبرگ اور اوبر کے چیف سمیت کئی بڑی کاروباری اور سیاسی شخصیات ڈبلیو ای ایف کی تقریب میں شرکت کریں گی۔

ڈیووس میں ورلڈ اکنامک فورم کیا اشرافیہ کی محفل ہے؟

اس ہفتے سوئٹزرلینڈ کے شہر ڈیووس میں دنیا کی بڑی کاروباری شخصیات، سیاست دان اور بعض معروف اداکار ورلڈ اکنامک فورم (ڈبلیو ای ایف) میں موجود ہوں گے۔

امریکی صدر ڈونلڈ ٹرمپ، نوجوان ماحولیاتی کارکن گریٹا تھنبرگ اور اوبر کے چیف ایگزیکٹیو دارا خوسروشاہی مہمانِ خصوصی میں شامل ہیں۔

ہر سال ورلڈ اکنامک فارم کی تقریب ڈیووس کے الپائن ریزارٹ میں منعقد کی جاتی ہے۔ اس کانفرس کے ذریعے کاروباری سربراہان کو اسی کمرے میں بٹھایا جاتا ہے جہاں سیاست، خیرات اور تعلیم کے شعبوں کے بڑے نام موجود ہوتے ہیں۔

ان میں سے کئی لوگ اپنے ممالک میں سرمایہ کاری کے لیے نجی ملاقاتیں بھی کرتے ہیں اور اس تقریب کے بہانے انھیں کاروباری کے مواقع مل جاتے ہیں۔

دنیا کی امیر اور مقبول شخصیات اکثر اس تقریب کو اپنے عالمی ایجنڈے کے لیے استعمال کرتی ہیں۔ چاہے آپ گذشتہ تقاریب کے دوران شہزادہ ولیم کی ذہنی صحت پر تقریر سن لیں یا ڈیوڈ ایٹنبرا کی ماحول کو درپیش خطرات پر تنبیہ کی مثال لے لیں۔

ڈبلیو ای ایف میں تقریباً تین ہزار لوگ شرکت کرتے ہیں۔ ان میں ایک تہائی افراد کاروبار سے وابستہ ہوتے ہیں۔ یہاں شرکت کرنے کے لیے آپ کو دعوت نامہ درکار ہوتا ہے جس کی کوئی قیمت نہیں۔

یا اگر آپ ڈبلیو ای ایف کے رکن ہیں تب بھی آپ اس تقریب کا حصہ بن سکتے ہیں۔ لیکن اس کے لیے آپ کو چار لاکھ 80 ہزار پاؤنڈز دینے ہوتے ہیں۔

دنیا کے بڑے رہنماؤں کے علاوہ یہاں اقوام متحدہ اور یورپی یونین کے سربراہان موجود ہوتے ہیں جبکہ اس تقریب میں بڑی کمپنیوں جیسے کوکا کولا، گولڈ مین  ساچز اور آئی بی ایم کے مالکان بھی شرکت کرتے ہیں۔

اس تقریب میں ارب پتی کاروباری شخصیت جارج سوروس، سابق برطانوی وزیر اعظم ٹونی بلیئر، فیس بک کے بانی مارک زکربرگ اور یوٹو بینڈ کے گلوکار بونو باقاعدگی سے شرکت کرتے رہتے ہیں۔

سنہ 2007 اور 2008 کے مالی بحران کے دوران ڈیوس کی تقریب میں آنا لازم اور بھلے کا کام تصور کیا جاتا تھا۔

اس تقریب کے کچھ نمایاں پہلو کانفرنس کی پرکشش جگہ، یہاں ہیلی کاپٹرز میں مہمانوں کی آمدورفت اور اشرافیہ کی دعوتیں ہوتی ہیں۔ ان باتوں کی وجہ سے ’امیر ترین لوگوں کی محفل‘ کا یہ دعویٰ مضبوط ہو جاتا ہے۔

امریکی صدر ڈونلڈ ٹرمپ اپنی تقریر سے توجہ کا مرکز بن سکتے ہیں۔ وہ گذشتہ سال اس تقریب میں شامل نہیں ہوئے تھے۔

دوسری طرف گریٹا تھنبرگ ماحولیاتی تبدیلی کے اثرات کا مقابلہ کرنے کے لیے ایک پیغام پیش کریں گی۔ وہ ڈیوس میں سرکاری ذریعہ آمدورفت کے استعمال کے بجائے پیدل چل کر الپائن ریزارٹ پہنچیں گی۔

اور بالی وڈ اداکارہ دیپیکا پڈوکون بھی ڈیووس کی تقریب میں شرکت کریں گی جہاں وہ ذہنی دباؤ اور ڈپریشن پر بات کریں گی۔


Summary: بی بی سی ریئلیٹی چیک ٹیم نے اس بات کا جائزہ لیا ہے کہ ایران میں اپوزیشن کس قدر مضبوط ہے اور حکام نے حکومت مخالف حالیہ مظاہروں سے کس طرح نمٹا ہے۔

ایران مظاہرے: ملک میں حزبِ اختلاف کتنی مضبوط ہے؟

ایرانی حکام نے جب سے یوکرینی ایئرلائن کے طیارہ کو ’نادانستہ طور پر‘ مار گرانے کا اعتراف کیا ہے، تب سے ایران کے دارالحکومت تہران اور دیگر شہروں میں حکومت مخالف مظاہرے دیکھنے میں آئے ہیں۔

اس طیارے میں 100 سے زائد ایرانی شہری بھی موجود تھے اور ایرانی حکومت لگاتار تین روز تک اس واقعے کی ذمہ داری قبول کرنے سے انکار کرتی رہی

یہ مظاہرین حکام کی جانب سے آغاز میں سچ نہ بتانے کی مذمت کر رہے ہیں لیکن ان مظاہروں میں ایران کے رہبرِ اعلیٰ آیت اللہ خامنہ ای مخالف نعرے بھی سننے میں آئے ہیں۔

بی بی سی کے رعنا رحیمپور کا کہنا ہے کہ ’ان میں سے بہت سارے طلبا ایسے ہیں جو بیرونِ ملک جانے کی استطاعت رکھتے ہیں اور اکثر کے جاننے والے اس طیارے میں موجود تھے۔‘

ایران کا سیاسی نظام انتخابات کروانے کی اجازت دیتا ہے لیکن سیاسی گروہوں کو اسلامی جمہوریہ کے سخت گیر قوانین کے حساب سے کام کرنے کی اجازت ہے۔

یہ طاقتور ادارہ کسی بھی صدارتی امیدوار کو بھی نااہل قرار دے سکتا ہے اور پارلیمان میں منظور کی گئی کسی ایسی قرارداد کو ویٹو بھی کر سکتا ہے جو اس کے نزدیک ایران کے آئین اور اسلامی قوانین کی خلاف ورزی کرتا ہو۔

ایران میں برسوں سے ایک اصلاح پسند تحریک چل رہی ہے جس کا محور ایران کے سابق صدر محمد خاتمی ہیں۔

سنہ 2005 تک حکمرانی کرنے والے خاتمی نے اپنے دورِ حکومت میں محدود سماجی اور معاشی اصلاحات کی تھیں جس کا احساس مغربی ممالک کو بھی ہوا تھا۔

ان انتخابات میں شکست کھانے والے امیدواروں میر حسین موسوی اور مہدی کروبی نے اس کے نتائج پر سوال اٹھا دیے جس کے بعد پورے ملک میں سیاسی اصلاحات کے حق میں دیکھنے میں آئے جنھیں بعد میں سبز تحریک کا نام دیا گیا۔

لاکھوں افراد نے سڑکوں کا رخ کرتے ہوئے دوبارہ انتخابات کروانے کا مطالبہ کیا لیکن آیت اللہ خامنہ ای اس بات پر زور دیتے رہے کہ انتخابات کے نتائج درست ہیں۔

متوسط طبقے کے قدرے امیر افراد نے بھی ان مظاہروں میں شرکت کی اور صدر روحانی کی حکومت کی معاشی پالسیوں کے خلاف احتجاج کیا۔

ان مظاہروں میں شامل افراد نے ملک کی اعلیٰ قیادت کے خلاف بھی نعرے بازی کی تھی اور ملک میں بادشاہت کے نظام کی واپسی کا بھی مطالبہ کیا تھا جس کا خاتمہ 1979 میں کیا گیا تھا۔

نومبر 2019 میں پھر سے مظاہرے اس وقت دیکھنے میں آئے جب حکومت کی جانب سے تیل کی قیمتوں میں 50 فیصد اضافے کا عندیہ دیا گیا۔

مگر ان حالیہ مظاہروں کی خصوصیت یہ ہے کہ یہ اکثر اوقات کسی کی رہنمائی میں نہیں ہوتے، اور ان کی بنیاد مہنگائی، بیروزگاری اور بڑھتی ہوئی عدم مساوات پر عوام کا غم و غصہ ہوتا ہے۔

مگر شورش کے باوجود حکومت کنٹرول میں رہنے میں کامیاب رہی ہے اور ایسا اپوزیشن رہنماؤں پر کڑی پابندیوں اور عوامی غصے کو ریاستی سطح پر دبا کر کیا گیا ہے۔


Summary: روئٹرز کے مطابق سلطان قابوس کو عمان میں شعور اور بیداری لانے والے حکمران کے طور پر یاد رکھا جائے گا۔ تاہم اب دیکھنا ہے کہ نئے سلطان حیثم بن طارق اپنے پیشرو کے نقش قدم پر چل پائیں گے؟

سلطان قابوس اپنے والد کے طرز حکومت سے نالاں کیوں تھے؟

سلطان قابوس نے عمان کو سفارتی طور پر غیر جانبدار ممالک میں شامل کرنے کے ساتھ ساتھ بعض مواقع پر بین الاقوامی ثالث کا کردار بھی ادا کیا۔

اس وقت کے خلیجی حکمرانوں میں برطانیہ کا کافی اثر و رسوخ تھا اور برطانیہ نے ہی قابوس کو اپنے والد کو اقتدار سے بیدخل کرنے میں مدد کی۔ 23 جولائی سنہ 1970 کو قابوس نے اپنے والد کا تختہ الٹ دیا۔ اس وقت نئے سلطان یعنی قابوس کی عمر صرف 30 سال تھی۔

نیوز ایجنسی روئٹرز کے مطابق ’قابوس کو عمان میں شعور اور بیداری لانے والے حکمران کے طور پر یاد رکھا جائے گا۔‘

سعودی عرب اور ایران کے درمیان تصادم میں انھوں نے عمان کو کسی ایک فریق کی طرف جھکنے نہیں دیا۔ یہاں تک کہ سعودی عرب اور اس کے اتحادیوں کے قطر کے ساتھ تنازعے میں بھی عمان مکمل طور پر غیر جانبدار تھا۔

روئٹرز کے مطابق سفید داڑھی والے سلطان قابوس آخری مرتبہ اکتوبر سنہ 2018 میں اسرائیلی وزیر اعظم بنیامین نتن یاہو کے ساتھ نظر آئے تھے۔ نتن یاہو نے عمان کا دورہ کیا تھا۔ باقی مسلمان ممالک کے رہنما عمومی طور پر اسرائیلی وزیر اعظم نتن یاہو سے کھل کر ملنے سے گریز کرتے ہیں۔

ماہرین کا کہنا ہے کہ حیثم بن طارق آل سید عمان کی موجودہ پالیسی کو جاری رکھیں گے۔ نئے سلطان نے وعدہ کیا ہے کہ وہ عمان کی غیرجانبداری کی خارجہ پالیسی کو برقرار رکھیں گے۔

چیٹم ہاؤس مشرق وسطی اور شمالی افریقہ پروگرام کے نائب ڈائریکٹر صنم وکیل نے ڈی ڈبلیو کو بتایا کہ ’انھوں نے اپنے پہلے بیان میں ہی اس بات کا اشارہ کیا ہے کہ وہ سلطان قابوس کی میراث کو جاری رکھنے کا ارادہ رکھتے ہیں۔ میرے خیال میں یہ کہنا زیادہ اہم ہے کہ عمان ایک غیر جانبدار ملک کی حیثیت سے خلیجی ممالک میں رہا ہے اور اس پر کئی سالوں سے تنازع رہا ہے۔‘

عمان کو تیل پر مبنی معیشت سے دوسری جانب لے جانے کے لیے انھیں پہلے عمان کے عوام کو جواب دینا ہو گا جو ساری زندگی صرف ایک سلطان کو جانتے تھے۔ نئے سلطان پر اعتماد کرنے میں وقت لگے گا۔

نئے سلطان کے سامنے یہ چیلنج ہو گا کہ کس طرح معیشت کو تیل کے علاوہ کوئی اور بنیاد فراہم کی جائے اس کے ساتھ زیادہ تر لوگوں کی معاشی حالت کو بہتر رکھنے کا بھی چیلنج ہو گا۔

لیکن ایک بند لفافے میں انھوں نے جانشین کی حیثیت سے اپنی پسند ظاہر کی تھی۔ ہفتے کے روز شاہی خاندان نے جمع ہو کر قابوس کے انتخاب پر غور کیا اور رضامندی سے حیثم بن طارق کو نیا سلطان منتخب کیا گیا۔

قابوس کی پانچ دہائیوں پر مبنی حکمرانی کے دوران عمان میں بڑی معاشی اور معاشرتی تبدیلیاں رونما ہوئیں اور یہ مشرق وسطی کے ممالک میں ایک بڑے امن ساز کے طور پر ابھرا۔


Summary: گزرے ایک سال میں بہت کچھ تھا۔ امید سے ناامیدی کا سفر، زوال پزیر ہوتی معیشت، پکڑو بچاؤ کی صدائیں، سول ملٹری تعلقات کا ایک صفحہ، اندر باہر آتے جاتے سیاستدان، بند پڑی پارلیمان اور این آر او کی صدائیں: عاصمہ شیرازی کا کالم۔

تین سو پینسٹھ دن!

گزرے ایک سال میں بہت کچھ تھا۔ امید سے ناامیدی کا سفر، معاشی زبوں حالی کی داستان، زوال پزیر ہوتی معیشت، پکڑو بچاؤ کی صدائیں، سول ملٹری تعلقات کا ایک صفحہ، پچھلی حکومتوں کا حساب کتاب، بدعنوانی پر شائع ہوتے مجلے، اندر باہر آتے جاتے سیاستدان، بند پڑی پارلیمان۔۔۔

کیا اس انتظار میں ہم وہ لمحے شمار کریں گے جو ملال سے پُر تھے اور جواب کے متلاشی؟ کیا کھویا کیا پایا کی اس تکرار میں گزرے ایک سال کے تاریک لمحوں پر روشنی ڈالنے کی ضرورت ہے تاکہ آنے والا کل گزرے کل کی چاپ سے باہر نکلے۔

گزرے ایک سال میں بہت کچھ تھا۔ امید سے ناامیدی کا سفر، معاشی زبوں حالی کی داستان، زوال پزیر ہوتی معیشت، پکڑو بچاؤ کی صدائیں، سول ملٹری تعلقات کا ایک صفحہ، پچھلی حکومتوں کا حساب کتاب، بدعنوانی پر شائع ہوتے مجلے، اندر باہر آتے جاتے سیاستدان، بند پڑی پارلیمان، اوپر نیچے ہوتی اسٹاک مارکیٹ کی دکان، بیمار رہنما اور ضمانتیں، این آر او دینے اور نہ دینے کی صدائیں، مولانا کا دھرنا اور کلائمیکس پر اُلٹے پیر پھرنا۔

جنّوں، ہم زادوں اور پریوں کی داستانیں، آرمی چیف کی توسیع پر غیر متوقع عدالتی کارروائی اور پھر غیر معمولی فیصلہ، سابق آمر جنرل مشرف کو پھانسی کی سزا کا تاریخی فیصلہ اور گھسیٹنے کی سزا کا نا قابل قبول پیرا 66: غرض اسی ہماہمی میں، جاگتی سوتی آنکھوں نے بہت کچھ دیکھ لیا۔

نئے سال میں امید ہے کہ اپوزیشن خواب غفلت سے بیدار ہو گی، پارلیمان اپنا حق تسلیم کرائے گی، عوامی راج کے سُہانے نعرے پر عمل ہو گا، جوڑ توڑ اور محلاتی سازشوں سے جمہوریت محفوظ رہے گی اور ووٹ کو عزت دینے کے عملی اقدامات کیے جائیں گے

کرکٹ میں اس سال جہاں کئی نوجوانوں کو پاکستان کے لیے کھیلنے کا موقع ملا، وہیں فواد عالم پر کسی کی نظر نہیں پڑی

اس سب کے باوجود میں 2020 سے قطعی مایوس نہیں ہوں۔ اُمید ہے کہ نئے سال میں معیشت بہتر ہو گی، روزگار بڑھے گا، سیاسی استحکام آئے گا۔ سول ملٹری تعلقات کا ایک صفحہ اپنی جگہ قائم رہے گا اور ہو سکتا ہے کہ عوام بھی اُس صفحے کو تلاش کرنے میں کامیاب ہو جائیں۔

نئے سال میں امید ہے کہ اپوزیشن خواب غفلت سے بیدار ہو گی، پارلیمان اپنا حق تسلیم کرائے گی، عوامی راج کے سُہانے نعرے پر عمل ہو گا، جوڑ توڑ اور محلاتی سازشوں سے جمہوریت محفوظ رہے گی، ووٹ کو عزت دینے کے عملی اقدامات کیے جائیں گے، احتساب بلا امتیاز ہو گا، انصاف بلا روک ٹوک ملے گا جبکہ روٹی، کپڑا اور مکان کے ساتھ ساتھ پانی، بجلی اور گیس بھی سستے نرخوں دستیاب ہوں گے۔


Summary: بی آئی ایس پی سنہ 2008 میں پیپلز پارٹی کے دورِ حکومت میں خصوصاً عورتوں کو مالی مدد فراہم کرنے کے لیے شروع کیا گیا تھا جس کو مسلم لیگ ن اور حالیہ حکومت میں بھی جاری رکھا گیا ہے۔

وہ کون ہیں جنھیں اب بینظیر انکم سپورٹ نہیں ملے گی؟

واضح رہے بینظیر انکم سپورٹ پروگرام سنہ 2008 میں پیپلز پارٹی کے دورِ حکومت میں غریب اور پسماندہ طبقے خصوصاً عورتوں کو مالی مدد فراہم کرنے کے لیے شروع کیا گیا تھا جس کو مسلم لیگ ن کے دورِ حکومت میں بھی جاری رکھا گیا۔

بی بی سی سے بات کرتے ہوئے چیئرمین بی آئی ایس پی ثانیہ نشتر کا کہنا تھا کہ انھوں نے اپنی ٹویٹ میں جاری کردہ فہرست میں واضح طور پر اس معیار کی تفصیل جاری کی ہے جس کے تحت ان افراد کا نام بی آئی ایس پی کے مستحق افراد کی فہرست سے نکالا گیا ہے۔

ان کا کہنا تھا کہ پیپلز پارٹی نے اس پروگرام کو غیر سیاسی بنیادوں پر چلایا ہے تاکہ ملک میں غریب خصوصاً خواتین کو مالی مدد دی جا سکے۔ ان کا کہنا تھا کہ اس معاملے کے بارے میں ہم اسمبلیوں میں آواز اٹھائیں گے کہ حکومت کو اس پروگرام سے اتنی دشمنی کیوں ہے۔

بی آئی ایس پی میں ملک بھر سے شامل افراد کی تعداد کے بارے میں سوال پر ان کا کہنا تھا کہ اس وقت اس پروگرام میں 52 لاکھ افراد شامل ہیں جن کو حکومت مالی مدد فراہم کر رہی ہے۔

بیرون ملک دورے کرنے والے افراد کو پروگرام سے نکالے جانے کے تناظر میں کسی کی مالی مدد سے حج یا عمرہ پر جانے والے افراد کے بارے میں سوال پر بات کرتے ہوئے ان کا کہنا تھا کہ حکومت کو کہیں یہ واضح کرنا ہے کہ اس پروگرام کے تحت انتہائی مستحق کون ہے۔ حج اور عمرہ کرنے والے چاہیے کسی کی مالی مدد سے ہی کر رہے ہیں اس پروگرام کے تحت انتہائی مستحق افراد کی فہرست میں شامل نہیں ہو سکتے۔

ثانیہ نشتر کا کہنا تھا کہ وفاقی حکومت کے احساس پروگرام میں 134 مختلف منصوبے چل رہے ہیں جن میں سے 7 صرف بی آئی ایس پی کے تحت چل رہے ہیں۔ ان کا کہنا تھا کہ بی آئی ایس پی ایک ادارے کا نام ہے اس میں کوئی تبدیلی نہیں ہو رہی۔ بلکہ اگلے برس جنوری کے آخر میں بی آئی ایس پی کے تحت ایک نیا پروگرام ’کفالت‘ شروع ہو گا جو خواتین کے لیے ڈیجیٹل اور مالی سطح پر شمولیت کا پروگرام ہے۔

ان کا کہنا تھا کہ اس نئے پروگرام میں مالی مدد کی رقم میں بھی اضافہ کیا جائے گا لیکن اس کے ساتھ ساتھ یہ بھی اہم ہے کہ اس کے تحت رجسڑڈ ہونے والی نئی خواتین کو بھی اس ڈیٹا انالیکٹس سے گزرنا ہوگا جس کا بہت اہم کردار ہو گا۔


Summary: ملک میں گاڑیاں بنانے والے بڑے صنعتی پلانٹس اپنی پیداوار میں تیزی سے کمی لا رہے ہیں جس کی وجہ پاکستان میں کاروں کی طلب میں کمی ہے۔

پاکستانی آخر کاریں کیوں نہیں خرید رہے؟

پاکستان میں گذشتہ ایک سال میں کاروں کی قیمتوں میں کافی تیزی سے اضافہ دیکھا گیا ہے جس کی وجہ سے عوام میں گاڑیاں خریدنے کے رجحان میں واضح کمی نظر آ رہی ہے۔

ملک میں کاریں بنانے والے بڑے صنعتی پلانٹس اپنی پیداوار میں تیزی سے کمی لاتے ہوئے پیداوار کے دنوں میں کمی کر رہے ہیں۔ یعنی آئندہ چند ماہ میں بھی یہ رجحان ٹوٹتا نظر نہیں آتا۔

پہلی وجہ تو ہے ڈالر کی قیمت۔ اس سال کے آغاز سے اب تک پاکستانی روپے کی قدر میں تیزی سے کمی دیکھی گئی ہے۔ اس کی وجہ سے کاروں کی تیاری کے لیے درکار درآمدات کی قیمت میں اضافہ ہوا ہے جس کی وجہ سے کاروں کی قیمتیں آسمان سے باتیں کرنے لگی ہیں۔

قیمتوں میں اضافے کی وجہ سے جیسے جیسے گاڑیاں عام شہری کی دسترس سے نکلتی گئیں وہیں کاریں بنانے والی کمپنیوں نے اپنی پیداوار بھی کم کر دی۔

اس کے برعکس اگر ملک میں موٹر سائیکلوں یا تین پہیوں والی سواریوں کی پیداوار اور فروخت کو دیکھا جائے تو حالات اتنے برے نہیں ہیں۔ اس کی ایک وجہ یہ ہو سکتی ہے کہ دو یا تین پہیوں والی سواریوں کا تقریباً حصہ 92 فیصد ملک میں ہی تیار کیا جاتا ہے۔

ان کا کہنا ہے کہ ’اس ملک میں اس صنعت کے لیے ریگیولیٹر کا کردار غائب ہے۔ حکومت اور صارف کے مقاصد یکجا نہیں ہیں۔ جب کار بنانے والی کمپنیاں زیادہ قیمت پر گاڑی بیچیں گی تو حکومت کو ٹیکس کے زیادہ پیسے ملیں گے کیونکہ جی ایس ٹی اور ایف ای ڈی کار کی قیمت کے تناسب سے ہے۔ تو اگر میں (حکومت) آنکھیں بند کر لوں کہ آپ نے 20 لاکھ کی چیز 30 یا 40 کی کر دی ہے تو یہ میری غلطی ہے نا۔‘

ان کا کہنا تھا کہ ’اگر آپ کیلے کی ریڑھی پر چھاپہ مار سکتے ہیں تو حکومت کاروں کی قیمت کی چھان بین کیوں نہیں کر سکتی؟ کتنا حصہ درآمد ہوتا ہے اور ڈالر سے متاثر ہوتا ہے۔ حکومت کو چاہیے کہ ان کی قیمتوں میں شفافیت لائے۔‘

پاکستان ایسوسی ایشن آف آٹوموٹیو پارٹس اینڈ ایسیسریز مینوفیکچررز (پی اے اے پی اے ایم) کے انصار ہارون کہتے ہیں کہ ’ہم کاروں کے حصوں کو دو کیٹیگری میں تقسیم کرتے ہیں۔ ایک ہے گاڑی کی جلد (باڈی) اور کاسمیٹکس حصے اور دوسرے ہیں ٹرانسمیشن، انجن اور سسپنشن کے حصے۔ جو پہلی کیٹیگری ہے ان میں مڈ گارڈ، ڈیش بورڈ وغیرہ وغیرہ خوبصورتی کے جو پارٹس ہیں وہ پاکستان میں بنتے ہیں۔ ان میں کوئی زیادہ ٹیکنالوجی درکار نہیں ہوتی اور ان کو بنانا قدرے آسان ہے۔ مگر ٹرانسمیشن، انجن اور سسپنشن آپ کو درآمد کرنا پڑتا ہے۔ گاڑی کی اصل ویلیو تو ان تین چیزوں میں ہے۔‘


Summary: سعودی شاہی خاندان آرامکو کے حصص کی فروخت اس لیے کر رہا ہے تاکہ سعودی عرب کا تیل پر انحصار کم سے کم کیا جا سکے، مہنگے شیئرز کی بدولت آرامکو دنیا کی سب سے قیمتی کمپنی بن چکی ہے۔

کیا آرامکو دنیا کی سب سے ’قیمتی‘ کمپنی بن چکی ہے؟

ریاض کی سٹاک مارکیٹ میں سعودی عرب کی سب سے بڑی تیل کمپنی آرامکو کے حصص کی قدر میں تیزی سے اضافہ دیکھا گیا ہے۔

آرامکو اپنے مہنگے شیئرز کی بدولت اس وقت دنیا کی سب سے قیمتی کمپنی بن چکی ہے۔ شیئرز کی ابتدائی طور پر جاری کردہ قیمت کے مقابلے میں کمپنی کے حصص کی قدر میں 10 فیصد اضافہ ہوا ہے۔

گذشتہ ہفتے تیل کی اس بڑی کمپنی نے اپنے حصص کی فروخت کے دوران 25.6 ارب ڈالر کمائے تھے۔ یاد رہے کہ آرامکو عالمی سطح پر خام تیل کا دسواں حصہ پیدا کرتی ہے۔

سعودی شاہی خاندان آرامکو کے حصص کی فروخت اس لیے کر رہا ہے تاکہ سعودی حکومت کا تیل پر انحصار کم سے کم کیا جا سکے۔

1.88 کھرب کی قدر کے ساتھ آرامکو باآسانی دنیا کی سب سے قیمتی کمپنی بن گئی ہے، تاہم یہ مالیت اس تخمینے سے تقریباً دو کھرب کم ہے جس کی سعودی ولی عہد شہزادہ محمد بن سلمان توقع رکھتے ہیں۔

لیکن پھر بھی آرامکو کے حصص دنیا بھر میں آج تک کے سب سے قیمتی شیئرز ہیں۔ ان کی قیمت چینی کمپنی علی بابا سے بھی زیادہ رہی ہے جس نے سنہ 2014 کے دوران نیو یارک میں اپنے شیئرز کی فروخت سے 25 ارب ڈالر کمائے تھے۔

بیرونی ممالک کی جانب سے شیئرز میں عدم دلچسپی کے بعد سعودی عرب کو 1.5 فیصد حصص کی فروخت کے لیے مقامی اور علاقائی سرمایہ کاروں کا سہارا لینا پڑا تھا۔

آرامکو کے حصص کی فروخت سعودی عرب کے تداول حصص بازار اور ایک بیرونی مارکیٹ میں کی گئی اور ابتدائی طور پر 100 ارب ڈالر کا ہدف رکھا گیا تھا۔

ان سب وجوہات کی بنا پر آرامکو نے اپنی توجہ سعودی سرمایہ کاروں اور خلیج میں اپنے امیر اتحادیوں پر مرکوز کر لی تھی۔ ملک بھر میں تشہیر کی ایک مہم کے دوران سعودی بینکوں نے بھی اپنے شہریوں کو سستے قرضے دیے تاکہ وہ یہ حصص خرید سکیں۔

سعودی معیشت کو جدید خطوط پر استوار کرنے اور اور تیل پر انحصار کم کرنے کے منصوبوں میں آرامکو کے حصص کی فروخت ایک اہم کڑی ہے۔

یہ معاہدہ تیل کے ذخائر کی کھوج اور کنوؤں کی کھدائی کے لیے ایک نئی کمپنی کی تشکیل سے متعلق تھا۔ اس کے بعد سنہ 1973 سے سنہ 1980 کے درمیان سعودی عرب نے آہستہ آہستہ پوری آرامکو کمپنی ہی خرید لی۔

انرجی انفارمیشن ایڈمنسٹریشن کے مطابق سعودی عرب میں وینزویلا کے بعد تیل کے سب سے بڑے ذخائر ہیں۔ اس کے ساتھ سعودی عرب تیل کی پیداوار میں امریکہ کے بعد دوسرے نمبر پر ہے۔

تیل کے معاملے میں سعودی عرب کو دوسرے ممالک پر ترجیح حاصل ہے کیونکہ یہاں تیل نکالنا بھی نسبتاً سستا اور آسان ہے۔

یہ دنیا کی سب سے بڑی تیل کمپنی ہے جس کی روزانہ 10 ملین بیرل پیداوار ہوتی ہے اور اس سے 356،000 ملین امریکی ڈالر کی آمدنی ہوتی ہے۔


Summary: دبئی میں ایک نجی ادارے کی جانب سے جمعے سے شروع کیے گئے دو روزہ ’پاکستان پراپرٹی شو‘ میں حکومتِ پاکستان کی جانب سے 32 سرکاری جائیدادوں کی فروخت کے سلسلے میں تشہیر کی جا رہی ہے۔

بھینسوں اور گاڑیوں کے بعد سرکاری پراپرٹی ’برائے فروخت‘

دبئی میں ایک نجی ادارے کی جانب سے جمعے سے شروع کیے گئے دو روزہ 'پاکستان پراپرٹی شو' میں حکومتِ پاکستان کی جانب سے سرکاری املاک کی فروخت کی تشہیر کی جا رہی ہے۔

سیکریٹری نجکاری کا مزید کہنا تھا کہ حکومت نے اس حوالے سے فنانشل ایڈوائزر کی خدمات حاصل کی ہیں جو ان 32 املاک کی فروخت سے حاصل ہونے والی آمدن کا اندازہ لگانے کا کام کر رہے ہیں۔ ایک سوال کے جواب میں ان کا کہنا تھا کہ تمام 32 املاک کو فروخت کیا جائے گا یا ان میں چند کا کوئی دوسرا مصرف نکالا جائے گا جس کا فیصلہ فنانشل ایڈوئزر کی سفارشات کی روشنی میں کیا جائے گا۔

انھوں نے کہا کہ دبئی میں ہونے والے پراپرٹی شو میں یہ املاک فروخت نہیں کی جا رہیں بلکہ بیرون ملک مقیم پاکستانیوں اور دیگر سرمایہ کاروں کو بتایا جائے گا کہ ہمارا یہ عمل جاری ہے اور وہ اس میں حصہ لیں۔ انھوں نے کہا کہ آئندہ دو ماہ تک یہ املاک فروخت کے لیے پیش کر دی جائیں گی۔

سیکریٹری نجکاری کے مطابق اس میں چند چھوٹی پراپرٹیز ہیں جبکہ کچھ بڑے سائز کے پلاٹ ہیں۔ ’16 پلاٹس وہ ہیں جو زلزلے کے بعد بحالی اور تعمیر نو کے ادارے، ایرا، کی جانب سے دیے گئے ہیں۔ یہ پلاٹس ایرا کو نیب سے پلی بارگین کے تحت ملے تھے۔ اسی طرح کچھ بڑے سائز کے پلاٹ ہیں جو بڑے شہروں کی مرکزی شاہراؤں پر موجود ہیں۔ دو ریسٹ ہاؤسز ہیں جو خالی پڑے تھے۔‘

بدھ کو اس حوالے سے وزیرِ اعظم کی زیر صدارت ایک اجلاس بھی منعقد ہوا تھا۔ سرکاری پریس ریلیز کے مطابق اس موقع پر وزیر اعظم کا کہنا تھا کہ سالہا سال سے غیر استعمال شدہ اربوں کی جائیدادوں کو مثبت طریقے سے برؤے کار لاتے ہوئے ان سے حاصل ہونے والی آمدنی کو عوام کی فلاح و بہبود اور سکولوں، کالجوں، ہسپتالوں جیسی بنیادی سہولتوں کی بہتری کے لیے استعمال کرنا موجودہ حکومت کی پالیسی کا اہم جزو ہے۔

وزیر اعظم کا کہنا تھا کہ کہ اربوں کی جائیدادوں کے باوجود وفاقی حکومت کے مختلف ادارے اربوں روپے کا سالانہ خسارہ اٹھا رہے ہیں۔ انھوں نے کہا کہ ماضی میں ان بیش قیمت جائیدادوں کو استعمال میں نہ لاکر مجرمانہ غفلت کا مظاہر ہ کیا گیا۔ وزیرِ اعظم نے کہا کہ غیر استعمال شدہ املاک کی نشاندہی نہ کرنے والے یا ان کو مثبت طریقے سے بروئے کار لانے میں رکاوٹ پیدا کرنے والے سرکاری افسران و ذمہ داران کے خلاف سخت کارروائی عمل میں لائی جائے گی۔


Summary: لبنان، ایران اور عراق کے بیروزگاری اور بدعنوانی سے اکتائے نوجوان غصے سے بھرے ہیں۔ بی بی سی کے مشرق وسطی کے مدیر جیریمی بووین سے جانیے کہ مشرق وسطی میں کیا ہو رہا ہے۔

کیا مشرق وسطیٰ میں ایک نیا طوفان پنپ رہا ہے؟

بی بی سی کے مشرق وسطی کے ایڈیٹر جیریمی بووین لبنان کے دارالحکومت بیروت میں اس پوری گتھی کو سلجھانے کی کوششوں میں مصروف ہیں۔ ان ہی سے جانتے ہیں کہ مشرق وسطی میں کیا چل رہا ہے۔

گذشتہ چند مہینوں کے دوران لبنان، عراق اور ایران میں بڑے بڑے مظاہرے دیکھنے کو ملے ہیں۔ مصر کی عوام متشدد ریاستی پولیس کے خلاف غصے سے بھری ہوئی نظر آتی ہے جبکہ گذشتہ موسمِ بہار میں الجیریا کے صدر کو صدارتی محل سے بیدخل کر دیا گیا۔

ان تمام ممالک کے عوام کے اپنے اپنے مسائل اور شکایات ہیں مگر ایک چیز جو مشترک ہے وہ ان میں موجود گہری مایوسی اور احساسِ محرومی ہے۔ زیادہ تر مظاہرین نوجوان ہیں۔ یاد رہے کہ مشرق وسطی کے ممالک کی مجموعی آبادی کا 60 فیصد 30 برس سے کم عمر نوجوانوں پر مشتمل ہے۔

یہ نوجوان غصے سے بھرے ہیں، بیروزگاری اور بدعنوانی سے اکتائے ہوئے۔ انھیں اپنا مستقبل تابناک نظر نہیں آتا جبکہ دوسری جانب ان کے ممالک کی حکمران اشرافیہ طاقت اور دولت کے نشے سے سرشار ہے۔

عراق کا شمار دنیا کے سب سے بدعنوان اور نااہل طرز حکومت کا شمار ملک کے طور پر ہوتا ہے۔ مظاہرین اپنی جانوں کا نذرانہ پیش کرنے کے لیے اس لیے تیار ہیں کیونکہ وہ بدعنوانی اور بیروزگاری کے باعث مکمل طور پر ناامید ہو چکے ہیں۔ ایک ایسا ملک جہاں تیل کے بڑے ذخائر ہیں وہاں کی حکومت اپنے شہریوں کو بلاتعطل بجلی فراہم کرنے کی صلاحیت بھی کھو بیٹھی ہے۔

عراقی عوام نہ صرف اپنے نااہل حکمرانوں کو کوس رہے ہیں بلکہ وہ عراق کے ایران کے ساتھ اتحاد کو بھی نشانہ بنا رہے ہیں۔ حال ہی میں نجف اور کربلا میں ایران کے سفارت خانوں کو نذرِ آتش کیا گیا ہے۔ یہ سب ہونے سے قبل ایران کے لیے عراق ایک دوستانہ ملک تھا۔

ایسا سمجھیے کہ مشرق وسطی میں دو بڑے گروپ ہیں۔ پہلے گروپ کو ہم ’امریکہ کی ٹیم‘ کہہ سکتے ہیں اور اس گروپ میں سعودی عرب اور اسرائیل بھی شامل ہیں۔ جبکہ دوسرے گروپ کو ہم ’ایران کی ٹیم‘ کہہ سکتے ہیں جسے عراق، مصر اور مشرق وسطی سے سب سے طاقتور گروہ حزب اللہ کی حمایت حاصل ہے۔

ایران ٹیم کو اتحادیوں کی ضرورت ہے جنھیں وہ اپنی طاقت کے اظہار کے لیے استعمال کرتے ہیں۔ مگر مشرق وسطی میں حالیہ مظاہروں نے فی الحال ٹیم ایران کو مشکلات سے دوچار کر دیا ہے، کیونکہ مظاہروں میں یہ بات سامنے آئی ہے کہ لبنان اور عراق میں اب لوگوں میں ایران مخالف جذبات ہیں۔

پورے مشرق وسطی میں ہوئے مظاہروں میں لوگ اپنے مسائل اور مشکلات پر بات کر رہے ہیں اور سرحدوں سے بالا ہو کر نوجوان لوگ نااہل، بدعنوان اور غیر معتبر حکمرانوں سے نجات چاہتے ہیں۔


Summary: پاکستان تحریک انصاف کی حکومت نے اگست 2018 سے ستمبر 2019 کے درمیان دوست ممالک سے ایک اعشاریہ آٹھ ارب ڈالر کے قرضے حاصل کیے جن میں سرِ فہرست چین جبکہ دوسرے نمبر پر سعودی عرب ہے۔

پاکستان کے قرضوں میں چھ کھرب روپے کا اضافہ

اس کے علاوہ پاکستان کے مجموعی قرضوں میں جون سنہ 2018 سے ستمبر 2019 تک چھ کھرب روپے سے زیادہ کا اضافہ ہوا ہے۔

وزراتِ خزانہ کی طرف سے بدھ کو قومی اسمبلی میں پاکستان کے مجموعی قرضوں کے بارے میں پیش کی گئی تفصیلات میں بتایا گیا کہ جون 2018 سے ستمبر 2019 تک پندرہ ماہ میں حکومت نے مجموعی طور پر نو کھرب روپے سے زیادہ کے قرضے حاصل کیے۔

قومی اسمبلی کے سامنے رکھی گئی تفصیلات کے مطابق اس عرصے کے دوران پاکستانی روپے کی قدر میں تیزی سے کمی کی وجہ سے ملک کے ذمہ واجب الادا قرضوں میں 28 فیصد یا ڈھائی کھرب روپے کا اضافہ ہوا۔ حکومت نے اسی عرصے کے دوران بجٹ کے خسارے کو پورا کرنے کے لیے تین اعشاریہ سات کھرب روپے کے قرضے لیے۔

نیشنل اسمبلی کے سامنے رکھی گئی معلومات میں یہ تفصیلات بھی دی گئی ہیں کہ 18 اگست 2018 سے 30 ستمبر 2019 کے درمیان پاکستان نے کن دوست ممالک اور بین الاقومی اداروں سے قرضے حاصل کیے۔

دوست ممالک سے حکومتوں کی سطح پر تحریک انصاف کی حکومت نے ایک اعشاریہ آٹھ ارب ڈالر حاصل کیے جن میں سرِ فہرست چین ہے جس سے ایک اعشاریہ پانچ ارب ڈالر اور دوسرے نمبر پر سعودی عرب ہے جس سے ایک سو اکاون ملین ڈالر حاصل کیے گئے۔

بین الاقوامی مالیاتی اداروں میں بین الاقوامی بینکوں سے حاصل کردہ قرضوں کی فہرست میں چین کے بینک اور ادارے سرِفہرست ہیں۔ چین کے بینکوں کے ایک کنسورشیم نے دو اعشاریہ دو ارب ڈالر سے زیادہ کی رقم فراہم کی۔

بین الاقوامی مالیاتی ادارے آئی ایم ایف جس سے موجودہ حکومت کے طویل مذاکرات چلتے رہے اور جس کی طرف سے معیشت میں اصلاحات نافذ کی گئیں، اس کی طرف سے مذکورہ پندرہ ماہ میں نو سو اکانوے ملین ڈالر ملے ہیں۔


Summary: انڈیا کی مجموعی پیداوار کی ترقی کی شرح میں مسلسل گراوٹ نظر آ رہی ہے اور صنعت کے شعبے کی شرح 6.7 فیصد سے کم ہو کر محض نصف فیصد رہ گئی ہے۔

انڈیا کی معیشت میں مسلسل گراوٹ

انڈیا میں رواں سال کی تیسری سہ ماہی کے اعداد و شمار جاری کر دیے گئے ہیں جن میں ملک کی مجموعی پیداوار کی ترقی کی شرح میں مسلسل گراوٹ نظر آ رہی ہے۔

خدشات سچ ثابت ہوئے ہیں اور جی ڈی پی کی شرح نمو ساڑھے چار فیصد رہی ہے۔ خبر رساں ادارے روئٹرز نے کچھ عرصہ قبل ترقی کی شرح کے پانچ فیصد سے بھی کم ہونے کا خدشہ ظاہر کیا گیا تھا لیکن اس جائزے میں خدشات کے باوجود ترقی کی شرح 4.7 فیصد بتائی گئی تھی۔

مزید تشویش کی بات تو یہ ہے کہ جی ڈی پی کی ترقی کی شرح میں یہ مسلسل چھٹی سہ ماہی ہے جس میں گراوٹ نظر آئی ہے۔ صنعت کے شعبے کی شرح 6.7 فیصد سے کم ہو کر محض نصف فیصد رہ گئی ہے جسے اقتصادی ماہرین ایک انتہائی پریشان کن بات کہہ رہے ہیں۔

اس میں بھی اشیا کی تیاری میں اضافے کی بجائے نصف فیصد کمی ریکارڈ کی گئی ہے۔ دوسری طرف زراعت کے شعبے میں اضافے کی شرح 4.9 سے کم ہو کر 2.1 فیصد ہو گئی ہے اور سروسز کے شعبے میں ترقی کی شرح 7.3 فیصد سے کم ہو کر 6.8 ہوگئی ہے۔

اس میں ہونے والے اضافے کو جی ڈی پی کی ترقی کی شرح کہتے ہیں اور یہی ملک کی ترقی کو جاننے کا پیمانہ ہے۔ اسی کی بنیاد پر فی کس جی ڈی پی طے ہوتی ہے۔ اور اگر یہ فی کس اعداد و شمار کمی کا شکار ہوں تو پھر اس کا سیدھا سادہ مطلب یہ ہے کہ ملک کے شہری مشکلات سے دوچار ہیں، ان کی ضروریات مشکل سے پوری ہو رہی ہیں۔

گذشتہ ڈیڑھ سال سے جی ڈی پی میں مسلسل گراوٹ نظر آ رہی ہے۔ اور اس سے بھی زیادہ تشویش کی بات یہ ہے کہ اس میں بہتری کے آثار فی الحال نظر نہیں آ رہے ہیں۔

حکومت کا مقصد انڈیا کی معیشت کو پانچ کھرب ڈالر تک لے جانا ہے۔ صرف کیلکولیٹر پر حساب کتاب کرنے سے یہ پتہ چلتا ہے کہ اس ہدف کو حاصل کرنے کے لیے جی ڈی پی کی ترقی کی شرح 12 فیصد سے زیادہ ہونی چاہیے۔ جبکہ حقیقت یہ ہے کہ گذشتہ دس سالوں سے ہندوستان دس فیصد کی ترقی کا خواب دیکھتا رہا ہے اور عموماً ترقی کی شرح سالانہ سات سے آٹھ فیصد کے درمیان رہی ہے۔

سابق وزیر اعظم ڈاکٹر منموہن سنگھ نے اس خدشے کا اظہار نوٹ بندی کے بعد ہی کر دیا تھا کہ جی ڈی پی کی ترقی کی شرح میں ڈیڑھ فیصد تک کی کمی واقع ہو سکتی ہے۔ اب جب ان کی بات سچ ثابت ہوتی نظر آتی ہے تو کم سے کم ان سے بات کر کے اس بیماری کا علاج تو پوچھا جا سکتا ہے۔


Summary: بلیک فرائیڈے سیل کی لمبی قطاروں میں لگ کر آپ کے لیے جگہ رکھنے کے لیے ایک امریکی جوڑا اپنی خدمات پیش کر رہا ہے۔

کیا آپ کبھی کسی سے پیسے لے کر قطار میں لگے ہیں؟

ایک امریکی جوڑا بلیک فرائیڈے سیل کی لمبی قطاروں میں لگ کر آپ کے لیے جگہ رکھنے کے لیے اپنی خدمات پیش کر رہا ہے۔

الیکسز گریناڈو کا کہنا ہے کہ ’جہاں پیسے کی بات آتی ہے تو میرے شوہر کو بہت غطیم آئیڈیاز آتے ہیں‘۔

ان کے شوہر سٹیون ویلاسکز کی حال ہی میں نوکری چلی گئی ہے۔

یاد رہے کہ امریکہ میں بلیک فرائیڈے کی سیل کے لیے رات سے ہی دکانوں کے باہر قطاریں لگ جاتی ہیں اور یہ جوڑا ان قطاروں میں دوسروں کے لیے جگہ رکھنے کے لیے پیسوں کے بدلے اپنی خدمات پیش کر رہا ہے۔

یہ جوڑا کیلیفورنیا کے علاقے اپ لینڈ کی کسی بھی دکان کے باہر قطار میں دوسروس کے لیے جگہ رکھنے کے لیے 50 ڈالر لے رہا ہے۔

قطار میں لگنے کے لیے پیسے لینا کوئی نئی بات نہیں ہے لیکن اس کا رحجان بڑھ رہا ہے۔

برطانوی ویب سائٹس ’ٹاسک ریبٹ‘ اور ’بِڈ وائن‘ پر اپنی خدمات پیش کر کے لوگ ایک وقت میں 15 سے 10 پاؤنڈ کما لیتے ہیں۔

تاہم امریکہ میں دستیاب 'پلیس' نامی ایپ صرف اس مقصد کے لیے بنائی گئی ہے کہ جو لوگ قطاروں میں لگنے کے لیے بہت مصروف رہتے ہیں وہ اس ایپ کے ذریعے دوسروں کی خدمات حاصل کر سکتے ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

امریکہ کی نیشنل ریٹیل فیڈریشن کے مطابق جمعے اور پیر کے درمیان ساڑھے 16 کروڑ افراد شاپنگ کے لیے دکانوں کا رُخ کریں گے۔

بلیک فرائیڈے سیل کا تصور امریکہ میں شروع ہوا تھا اور حپ 'تھینکس گیوِنگ' کی چھٹی کے بعد آنے والے جمعے کو منعقد کی جاتی ہے اور اس دن وہاں قومی سطح پر چھٹی ہوتی ہے۔

الیکسز اور سٹیون کا کہنا ہے کہ اس کام سے انھیں گھر کا خرچہ چلانے میں مدد ملے گی۔ وہ دونوں باقاعدہ نوکری کی تلاش میں ہیں لیکن اس وقت تک وہ جہاں ہو سکے اس قسم کی دیہاڑیاں لگا رہے ہیں۔

ان دونوں میں سے کسی نے ایسا پہلے نہیں کیا اور الیکسز کا کہنا ہے کہ 'مجھے پورا یقین ہے کہ ہم ایسا پہلی اور آخری مرتبہ نہیں کر رہے اور اگر آپ سوچیں تو یہ پیسے کمانے کا آسان طریقہ ہے'۔

انھوں نے اپنی خدمات کا اشتہار سوشل میڈیا پر دیا تو کئی لوگوں نے اس میں دلچسپی دکھائی۔ ان کا کہنا ہے کہ وہ گارنٹی دیتے ہیں کہ قطار میں ایک اچھی جگہ رکھیں گے اور اگر ان کی خدمات حاصل کرنے والا مطمئن نہ ہوا تو پیسے نہیں لیں گے۔

الیکسز کا کہنا ہے کہ 'ہم کبھی بےگھر ہوا کرتے تھے تو اس لیے قطاروں میں لگنا ہمارے لیے تکلیف دہ نہیں ہے اور یہ کہ پیسہ ہمارے لیے بہت معنی رکھتا ہے۔'


Summary: پاکستان کے وزیر خارجہ شاہ محمود قریشی نے چین پاکستان اقتصادی راہداری (سی پیک) سے متعلق امریکی موقف مسترد کرتے ہوئے کہا ہے کہ اس سے سی پیک منصوبوں پر کوئی اثر نہیں پڑے گا۔

’پاکستان نے سی پیک پر امریکی موقف مسترد کردیا ہے‘

ملتان میں میڈیا کے نمائندوں سے بات کرتے ہوئے شاہ محمود قریشی کا کہنا تھا کہ ’یہ کہہ دینا کہ سی پیک کی وجہ سے ہمارے اوپر قرضوں میں اضافہ ہو گا، درست نہیں ہے۔‘

جمعے کے روز امریکہ کی جنوبی اور وسط ایشیائی امور کی نائب سیکریٹری ایلس ویلز نے واشنگٹن ڈی سی کے تھینک ٹینک ولسن سینٹر میں ایک تقریب کے دوران کہا تھا کہ چین اس وقت دنیا میں قرضے دینے والا سب سے بڑا ملک ہے تاہم یہ قرضے دینے کی اپنی شرائط کو شائع نہیں کرتا جس کی وجہ سے پاکستانیوں کو سی پیک کے حوالے سے چینی سرمایہ کاری پر سوالات اٹھانے چاہیئیں۔

ایلس ویلز کا کہنا تھا کہ سی پیک کی وجہ سے پاکستانی معیشت کو اس وقت نقصان پہنچے گا جب چار سے چھ سال کے بعد پاکستان کو قرضوں کی مد میں ادائیگیاں کرنا پڑیں گی۔ انھوں نے مزید کہا کہ اگر یہ ادائیگیاں موخر بھی کر دی گئیں تب بھی یہ پاکستان کی معاشی ترقی پر منڈلاتی رہیں گی۔

اپنی تقریر میں ایلس ویلز کا کہنا تھا کہ اس بات میں کوئی شک نہیں کہ پاکستان میں انفراسٹرکچر سرمایہ کاری کی اشد ضرورت ہے تاہم اقتصادی راہداری (سی پیک) کے منصوبے سے پاکستان کو طویل المدتی معاشی نقصان ہو سکتا ہے۔

ایلس ویلز نے سی پیک کے حوالے سے متعدد مثالیں بھی دیں تھیں جہاں ان کے خیال میں پاکستانی مفادات کو ترجیح نہیں دی گئی۔ ایلس ویلز کا کہنا تھا کہ سی پیک کے سب سے بڑے پراجیکٹ، کراچی سے پشاور تک ریل سروس کو بہتر بنانے کے ٹھیکے کی قیمت ابتدا میں 8.2 ارب ڈالر تھی، بعد میں پاکستانی وزیرِ ریلوے نے کہا کہ اسے 6.2 پر لایا گیا ہے تاہم حالیہ میڈیا رپورٹس میں یہ 9 ارب ڈالر تک پہنچ گئی ہے۔ ان کا کہنا تھا کہ پاکستانی عوام کو یہ کیوں نہیں پتا کہ اس کی قیمت کیوں بڑھائی گئی ہے۔

ایلس ویلز کے بیان پر پاکستان میں چینی سفیر یاؤ جِنگ نے سخت ردِعمل ظاہر کیا تھا۔ ان کا کہنا تھا کہ سی پیک پاکستان اور چین دونوں کے مفاد میں ہے اور دونوں ممالک میں میڈیا کو سی پیک کے حوالے سے منفی پراپیگینڈے کا مقابلہ کرنا چاہیے۔

چینی سفیر کا کہنا تھا کہ ’جب 2013 میں پاکستان میں توانائی کا شدید بحران تھا اور چین ملک میں پاور پلانٹس لگا رہا تھا تو اس وقت امریکہ کہاں تھا۔ امریکی کمپنیوں نے اس وقت وہاں پر پاور پلانٹ کیوں نہیں لگائے؟‘

چین پاکستان اقتصادی راہداری (سی پیک) پاکستان اور چین کے درمیان 60 ارب ڈالرز مالیت کا منصوبہ ہے جو کئی پراجیکٹس پر مشتمل ہے۔


Summary: سابق وزیراعظم نواز شریف کی لندن روانگی سے لے کر لاہور کی سموگ پر عالمی تنظیم ایمنسٹی انٹرنیشنل کی رپورٹ، پاکستان میں گذشتہ ہفتے پیش آنے والے اہم واقعات کی تصویری جھلکیاں۔

گذشتہ ہفتے کا پاکستان تصاویر میں

انسانی حقوق کی عالمی تنظیم ایمنسٹی انٹرنیشنل کی جانب سے کہا گیا ہے کہ پاکستان کے شہر لاہور کے ہر شہری کی صحت کو سموگ یا گرد آلود زہریلی دھند سے خطرہ لاحق ہے۔ جمعرات کو ایمنسٹی انٹرنیشنل کی جانب سے کہا گیا کہ اس بیان کا مقصد تنظیم کے دنیا بھر میں پھیلے ہوئے حامیوں کو لاہور کی آبادی کے لیے ایک مہم چلانے پر آمادہ کرنا ہے تاکہ شہر میں انتہائی نقصان دہ ہوا اور فضائی آلودگی کے بارے میں عالمی سطح پر آگاہی بڑھائی جا سکے۔

گذشتہ ہفتے سابق وزیراعظم نواز شریف علاج کی غرض سے برطانیہ روانہ ہوئے تھے۔ عدالت کی جانب سے حکومت کی انڈیمنیٹی بانڈ کی شرط ختم کر کے نواز شریف کی واپسی کو ڈاکٹروں کی سفارش سے مشروط کر دیا گیا تھا۔ نواز شریف کے ساتھ مسلم لیگ نون کے صدر شہباز شریف بھی لندن میں ہیں۔

وزیراعظم عمران خان نے جمعے کو میانوالی میں ایک تقریب سے خطاب کے دوران مسلم لیگ نون کے قائد میاں نواز شریف کی لندن روانگی اور ان کی میڈیکل رپورٹ پر بات کرتے ہوئے کہا کہ اس کی ’تحقیقات کرنے کی ضرورت ہے۔‘ عمران خان نے سوال کیا کہ ’کیا جہاز دیکھ کر مریض ٹھیک ہوگیا۔۔۔ رپورٹ میں تو کہا گیا تھا کہ مریض کا اتنا برا حال ہے کہ کسی بھی وقت مر سکتا ہے۔‘

آسٹریلیا نے پاکستان کے خلاف برسبین میں پہلا ٹیسٹ میچ ایک اننگز اور پانچ رنز سے جیت لیا ہے۔ بابر اعظم کی سنچری بھی پاکستان کو اس شکست سے نہ بچا سکی۔ دوسری اننگز میں ٹیم 335 کے سکور پر آؤٹ ہو گئی۔ پہلی اننگز میں 185 کے سکور کی وجہ سے مارنس لابوشین کو میچ کا بہترین کھلاڑی قرار دیا گیا ہے۔ دوسرا ٹیسٹ 29 نومبر سے کھیلا جائے گا۔

پاکستان میں سردیوں کی آمد کے ساتھ مچھلی کے کاروبار کے مناظر۔۔۔ سندھ کے ساحلی شہر کراچی کی ایک مقامی منڈی میں لوگ مچھلی برآمد کرنے کی تیاریاں کر رہے ہیں۔

پاکستان کے وفاقی وزیر برائے پلاننگ اسد عمر نے کہا ہے کہ پاکستان اور چین کی دوستی کسی دوسرے ملک کے خلاف نہیں ہے اور پاکستان امریکہ اور چین کے درمیان کسی کشمکش کا حصہ نہیں بنے گا۔ اس سے قبل امریکی سفارت ایلس ویلز نے کہا تھا کہ چین اس وقت دنیا میں قرضے دینے والا سب سے بڑا ملک ہے تاہم یہ قرضے دینے کی اپنی شرائط کو شائع نہیں کرتا جس کی وجہ سے پاکستانیوں کو سی پیک کے حوالے سے چینی سرمایہ کاری پر سوالات اٹھانے چاہیے۔


Summary: پاکستان نے ایلس ویلز کے چین کی پاکستان میں سرمایہ کاری کے حوالے سے بیان کے ردعمل میں کہا ہے کہ پاکستان امریکہ اور چین کے درمیان کسی کشمکش کا حصہ نہیں بنے گا۔

چین دوست ہے، لیکن امریکہ سے بھی دشمنی نہیں: پاکستان

پاکستان نے جنوبی ایشیا کے بارے امریکی سفارت ایلس ویلز کے چین کی پاکستان میں سرمایہ کاری کے حوالے سے بیان کے ردعمل میں کہا ہے کہ پاکستان اور چین کی دوستی کسی دوسرے ملک کے خلاف نہیں ہے اور پاکستان امریکہ اور چین کے درمیان کسی کشمکش کا حصہ نہیں بنے گا۔

وفاقی وزیر برائے پلاننگ اور سپیشل انیشیئیٹو اسد عمر نے امریکہ کی جنوبی اور وسط ایشیائی امور کی نائب سیکریٹری ایلس ویلز کے بیان پر ردِ عمل ظاہر کرتے ہوئے کہا ہے کہ پاکستان چین سے دوستی سے پیچھے نہیں ہٹے گا لیکن امریکہ اور چین کے درمیان کسی قسم کی کشمکش کا حصہ بھی نہیں بنے گا۔

’اگر چین ہمارے ملک میں سرمایہ کاری کر رہا ہے تو اس کا یہ مطلب نہیں ہے کہ اب ہم امریکہ کے خلاف ہو گئے ہیں۔‘

خیال رہے کہ جمعے کے روز ایلس ویلز نے واشنگٹن ڈی سی میں ایک تقریب کے دوران کہا تھا کہ چین اس وقت دنیا میں قرضے دینے والا سب سے بڑا ملک ہے تاہم یہ قرضے دینے کی اپنی شرائط کو شائع نہیں کرتا جس کی وجہ سے پاکستانیوں کو سی پیک کے حوالے سے چینی سرمایہ کاری پر سوالات اٹھانے چاہئیں۔

اسد عمر کا اس کے ردِ عمل میں کہنا تھا کہ اس میں کوئی شک نہیں کہ پاکستان کی معیشت پر بیرونی قرضوں کی وجہ سے بوجھ پڑا ہوا ہے لیکن اس کی وجہ چین نہیں ہے۔

جمعے کے روز پاکستان میں چینی سفیر نے یاؤ جنگ نے ایلس ویلز کے بیان کے ردِ عمل میں کہا تھا کہ چین نے سیاسی مقاصد یا مخصوص حکومتوں سے بالاتر ہو کر ہمیشہ پاکستان کی مدد کی ہے اور کبھی بھی ایسے وقت پر پاکستان سے ادائیگی کا تقاضا نہیں کریں گے جب ایسا کرنا پاکستان کے لیے مشکل ہو۔

ایلس ویلز نے اپنے بیان میں یہ بھی کہا تھا کہ سی پیک کی وجہ سے پاکستانی معیشت کو اس وقت نقصان پہنچے گا جب چار سے چھ سال بعد پاکستان کو قرضوں کی مد میں ادائیگیاں کرنا پڑیں گی اور اگر یہ ادائیگیاں موخر بھی کر دی گئیں تب بھی یہ پاکستان کی معاشی ترقی پر منڈلاتی رہیں گی۔

انھوں نے دعویٰ کیا کہ پاکستان کا مجموعی قرضہ 74 ارب ڈالر ہے جس میں سے چین کی جانب سے دیا گیا قرضہ 14 ارب ڈالر ہے یعنی ایک چوتھائی سے بھی کم ہے۔

انھوں نے ایلس ویلز کے اس بیان کی تائید کی کہ امریکہ جہاں بھی سرمایہ کاری کرتا ہے وہاں ٹیکنالوجی منتقل بھی کرتا ہے جس سے ترقی کرنے کے مزید مواقع بھی پیدا ہوتے ہیں۔

'امریکی کمپنیاں ٹیکنالوجی منتقل ضرور کرتی ہیں، تاہم حالیہ چند برسوں میں چین نے بھی ٹیکنالوجی کے میدان میں خاطر خواہ پیش رفت کی ہے۔ امریکہ اور چین کے درمیان کے درمیان ٹیکنالوجی کی جنگ ہو رہی ہے کہ 5 جی ٹیکنالوجی دنیا میں پہلے کون متعارف کروائے گا۔


Summary: اقوام متحدہ نے ایران سے کہا ہے کہ وہ لوگوں کی انٹرنیٹ تک رسائی کو نہ روکے۔ ایران نے ’غیر ملکی‘ دشمنوں کو احتجاج کا ذمہ دار قرار دیا ہے اور مظاہرین کی مذمت کی ہے۔

اقوام متحدہ کو ایران میں درجنوں ہلاکتوں کا خدشہ

ایران میں تیل کی قیمتوں میں اضافے کی وجہ سے ملک گیر احتجاج جاری ہے

اقوام متحدہ نے ایران میں پیٹرول کی قیمتوں میں اضافے کے بعد سے شروع ہونے والے احتجاج میں درجنوں افراد کے ہلاک ہونے کا خدشہ ظاہر کیا ہے۔

اقوام متحدہ کے انسانی حقوق کے دفتر نے ایران کے سکیورٹی اداروں سے کہا ہے کہ وہ مظاہرین کے خلاف طاقت کے بے دریغ استعمال سے گریز کریں۔

ایران میں تیل کی قیمتوں میں اضافے کے خلاف جمعے سے شروع ہونے والا ملک گیر احتجاج جاری ہے جس میں کم از کم چار افراد کی ہلاکت کی تصدیق ہو چکی ہے۔

فرانسیسی خبر رساں ادارے اے ایف پی کے مطابق منگل کو مظاہرین نے تین سکیورٹی اہلکاروں کو ہلاک کر دیا ہے۔

ایران میں جمعے سے شروع ہونے والے احتجاج میں کم از کم پانچ افراد کے ہلاک ہونے کی تصدیق ہو چکی ہے۔

ایران میں حکام نے تین روز سے انٹرنیٹ تک رسائی کو روک دیا ہے جس کی وجہ سے مظاہروں کی فوٹیج حاصل کرنے میں دشواری پیش آ رہی ہے۔

ایران میں اے ایف پی کے صحافیوں نے مرکزی تہران میں دو پیٹرول پمپوں، ایک پولیس سٹیشن اور راہ گیروں کے لیے بنائے گئے پل کو نذر آتش ہوتا دیکھا ہے۔

حکام نے ان صحافیوں کو احتجاج کو ریکارڈ کرنے سے روک دیا ہے۔

تیل کی قیمتوں میں اضافے کے خلاف جب جعمے کو احتجاج شروع ہوا تو ڈرائیوروں نے سڑکوں پر اپنی گاڑیوں کو روک دیا جس سے ملک بھر کی بڑی شاہراہوں پر ٹریفک رک گئی۔

جمعے کو تہران میں شروع ہونے والا احتجاج جلد ہی ملک گیر احتجاج میں تبدیل ہو گیا۔ مظاہرین نے ایران کے گیارہ بڑے شہروں میں بینکوں، پیٹرول سٹیشنوں اور سرکاری املاک کو نقصان پہنچایا۔

ایران میں حکومت نے گذشتہ ہفتے پیٹرول کی قیمتوں میں اضافہ کیا تھا۔ اس اعلان کے مطابق ایران میں ہر شخص اگر ماہانہ 60 لیٹر تیل خریدے گا تو اسے پچاس فیصد اضافی قیمت ادا کرنی ہو گی لیکن اگر اس نے 60 لیٹر سے زیادہ پیٹرول خریدا ہے تو اسے دو سو فیصد اضافی قمیت ادا کرنی ہو گی۔

گذشتہ سال مئی سے امریکی صدر ڈونلڈ ٹرمپ نے ایران پر اضافی اقتصادیاں پابندیاں عائد کر رکھی ہیں جس سے ایران کی معیشت متاثر ہوئی ہے۔

مظاہرین کے ہاتھوں ہلاک ہونے والے سکیورٹی اہلکاروں میں سے ایک کا تعلق پاسداران انقلاب سے ہے جبکہ دو کا تعلق بیسج ملیشیا سے ہے۔ ہلاک ہونے والے اہلکاروں میں مرتضیٰ ابراہیمی، مجید شیخی اور مصطفیٰ رضائی شامل ہیں۔

جمعے کو شروع ہونے والے مظاہروں میں اب تک سرکاری اہلکاروں سمیت چار افراد کے ہلاک ہونے کی تصدیق ہو چکی ہے۔ غیر سرکاری اطلاعات کے مطابق  کم از کم دس افراد ہلاک ہو چکے ہیں۔


Summary: امریکہ میں ایک نگراں مالیاتی ادارے نے ان دعوؤں کی تفتیش شروع کی ہے کہ آیا ایپل کمپنی نے صنفی تعصب برتتے ہوئے اپنے کریڈٹ کارڈز میں خواتین اور مردوں کے لیے ادھار حاصل کرنے کی علیحدہ علیحدہ حد مقرر کی ہے۔

’جنسی تفریق‘ کے الزام پر ایپل کو تفتیش کا سامنا

ایسی شکایات بھی سامنے آئی ہیں کہ ادھار حاصل کرنے کی حدود طے کرنے کے لیے استعمال ہونے والے الگوردھم (حساب کتاب کا مخصوص عمل) خواتین کے خلاف فطری طور پر متعصب ہو سکتے ہیں۔

بلومبرگ نیوز ایجنسی نے سنیچر کو رپورٹ کیا کہ ٹیکنالوجی منتظم ڈیوڈ ہینسن نے شکایت کی ہے کہ انھیں ان کی اہلیہ کی نسبت 20 گنا زیادہ کریڈٹ حد دی گئی ہے۔

ایک ٹویٹ میں ڈیوڈ نے یہ دعویٰ بھی کیا کہ یہ تعصب اس کے باوجود برتا گیا کہ ان کی اہلیہ کا کریڈٹ سکور ان سے زیادہ بہتر ہے۔

اس شکایات کے بعد ایپل کمپنی کے شریک بانی سٹیو وزنیک کی ٹویٹ سامنے آئی کہ ان کے اور ان کی اہلیہ کے ساتھ بھی ایسا ہی معاملہ ہوا ہے اس کے باوجود کہ ان کی ملکیتی اثاثے اور بینک اکاؤنٹس مشترکہ ہیں۔

بینک اور دوسرے قرض فراہم کرنے والے ادارے اپنے اخراجات کم کرنے اور قرضوں کی درخواستوں کو فروغ دینے کے لیے بڑے پیمانے پر مشین لرننگ ٹیکنالوجی کا استعمال کر رہے ہیں۔

امریکہ میں صحت کے شعبے کی ایک بڑی کمپنی یونائیٹڈ ہیلتھ گروپ کو بھی ان دعوؤں کے بعد تفتیش کا سامنا رہا ہے کہ ان کے سسٹم میں موجود الگوردھمز سیاہ فارم مریضوں کے مقابلے میں سفید فارم مریضوں کو زیادہ فائدہ پہنچاتے ہیں۔

ڈیوڈ ہینسن نے ایک ٹویٹ میں کہا ہے کہ 'ایپل کارڈ ایک صنفی تعصب پر مبنی پروگرام ہے۔

’اس سے کوئی فرق نہیں پڑتا ہے کہ ایپل کمپنی کے انفرادی نمائندوں کی رائے کیا ہے، مگر اس سے فرق پڑتا ہے کہ انھوں نے کون سے الگوردھمز پر اعتماد کرتے ہوئے اسے اپنے سسٹم کا حصہ بنایا۔ اور یہ (الگوردھم) امتیازی سلوک برتتا ہے۔'

ڈیوڈ کا کہنا ہے کہ جیسے ہی انھوں نے اس معاملے کو اٹھایا تو ان کی اہلیہ کی کریڈٹ کی حد بڑھا دی گئی ہے۔

ڈی ایف ایس نے اپنے ایک بیان میں کہا ہے کہ وہ 'اس بات کی تفتیش کریں گے کہ آیا نیویارک میں رائج قانون کی خلاف ورزی تو نہیں کی گئی اور اس بات کو یقینی بنایا جائے گا کہ تمام صارفین سے ان کی صنف سے قطع نظر برابری کی بنیاد پر سلوک کیا جائے۔'

ایپل کارڈ کا افتتاح رواں برس اگست میں ہوا تھا اور یہ گولڈ مین کمپنی کا پہلا کریڈٹ کارڈ ہے۔

تاہم آئی فون تیار کرنے والی کمپنی ایپل اس کارڈ کی تعریف اپنی ویب سائٹ پر یہ کہتے ہوئے کرتی ہے کہ 'یہ ایک نئی قسم کا کریڈٹ کارڈ ہے جس کی تخلیق ایپل نے کی ہے نا کہ کسی بینک نے۔'


Summary: نئی آئل فیلڈ ایران کے جنوب مغربی صوبے خوزستان میں واقع ہے اور اِس کا رقبہ 2400 مربع کلومیٹر ہے۔ ایرانی صدر کے مطابق اِس جگہ پر 53 ارب بیرل تیل موجود ہے۔

ایران: 53 ارب بیرل تیل کے نئے ذخائر دریافت

صدر روحانی نے آئل فیلڈ کے بارے میں تفصیلات کا اعلان یزد شہر میں خطاب کے دوران کیا۔

ایران کے صدر حسن روحانی نے کہا ہے کہ ایران میں ایک نئی آئل فیلڈ دریافت ہوئی ہے جس سے ملک کے تیل کے ذخائر میں ایک تہائی اضافہ ہو گا۔

یہ آئل فیلڈ جنوب مغربی صوبے خوزستان میں واقع ہے اور اِس کا رقبہ 2400 مربع کلومیٹر ہے۔ ایرانی صدر کا کہنا ہے کہ اِس جگہ پر 53 ارب بیرل خام تیل موجود ہے۔

گزشتہ برس یہ پابندیاں اُس وقت عائد کی گئی تھیں جب صدر ڈونلڈ ٹرمپ نے ایران اور عالمی طاقتوں کے درمیان جوہری معاہدے سے امریکہ کی یکہ طرفہ طور پر علیحدگی کا اعلان کر دیا تھا۔

صدر حسن روحانی نے یزد نامی شہر میں اپنے خطاب میں تفصیلات بتاتے ہوئے کہا کہ تیل کا یہ ذخیرہ زمین میں 80 میٹر کی گہرائی پر ہے۔ انھوں نے کہا کہ یہ ایک بڑی آئل فیلڈ ہے جو بوستان سے اومیدیاہ تک 2400 مربع کلومیٹر کے رقبے پر پھیلی ہوئی ہے۔

امریکہ کی جانب سے اقتصادی پابندیوں کی وجہ سے ایران کو اپنا تیل دوسرے ممالک کو فروخت کرنے میں مشکلات درپیش ہیں۔

خبر رساں ادارے اے پی کے مطابق اھواز شہر میں 65 ارب بیرل والی آئل فیلڈ کے بعد  یہ ایران کی دوسری بڑی آئل فیلڈ ہو سکتی ہے۔ اھواز شہر بھی خوزستان صوبے میں واقع ہے۔

ایران تیل پیدا  کرنے والے دنیا کے بڑے ممالک میں شامل ہے جو سالانہ اربوں ڈالر کا تیل برآمد کرتا ہے۔

صدر روحانی کے مطابق ایران کے مجموعی تصدیق شدہ ذخائر 150 ارب بیرل ہیں۔

ایران کے تیل کے ذخائر دنیا میں چوتھے نمبر پر جبکہ گیس کے ذخائر دوسرے نمبر پر ہیں۔ خلیجِ فارس میں ایک بڑی سمندری آئل فیلڈ ایران اور قطر کے درمیان مشترک ہے۔

اِس آئل فیلڈ سے تیل نکالنے کی شرح میں صرف ایک فیصد اضافے سے ایران کو تیل سے حاصل ہونے والی آمدن 32 ارب ڈالر تک پہنچ جائے گا۔

ایران کی نیم سرکاری خبر رساں ایجنسی فارس کے مطابق حسن روحانی نے کہا 'میں امریکہ سے یہ کہہ رہا ہوں کہ جن دنوں آپ نے ایرانی تیل کی فروخت پر پابندیاں لگائی ہوئی ہیں ایرانی ورکروں اور انجینیئروں نے 53 ارب بیرل تیل دریافت کر لیا ہے۔'

امریکی صدر ڈونلڈ ٹرمپ نے ایران اور چھ عالمی طاقتوں کے درمیان سنہ 2015 میں ہونے والے تاریخی معاہدے سے امریکہ کو الگ کرنے کے بعد ایران پر پابندیاں عائد کر دی تھیں۔

معاہدے کے تحت ایران عالمی اقتصادی پابندیاں نرم کیے جانے کے جواب میں اپنی جوہری سرگرمیاں محدود کرنے اور عالمی ماہرین کو اپنی جوہری تنصیبات تک رسائی دینے پر آمادہ ہو گیا تھا۔

پابندیوں کے نتیجے میں ایران کی معیشت کو شدید دباؤ کا سامنا ہے، اس کی کرنسی کی قدر انتہائی کم، افراطِ زر بہت زیادہ اور غیرملکی سرمایہ کاری بہت کم ہو گئی ہے۔


Summary: کرغستان میں ہر آٹھ میں سے ایک شخص روزگار کے لیے ملک سے باہر ہے۔ ایسے تارکین وطن کے بھیجے ہوئے پیسے ملک کی معیشت کے لیے بہت ضروری ہیں لیکن خود انہیں اس کی بھاری قیمت ادا کرنا پڑتی ہے۔

بیرون ملک ملازمت کی بڑی قیمت، بچوں سے دوری

گذشتہ موسم بہار میں کینبک اور ان کی بیوی نسرولو  شمالی کرغستان کے ایک گاؤں کو چھوڑ کر روزگار کی تلاش میں روس چلے گئے۔  سوچ یہی تھی کہ روس میں کام کر کے اتنے پیسے بچا لیں گے کہ بچوں کی تعلیم پوری ہو جائے گی اور گاؤں میں جو ادھورا مکان ہے اسے مکمل کر لیں گے۔  جتنا عرصہ وہ روس میں رہیں گے چار بچے، جن کی عمریں چار، پانچ، آٹھ اور گیارہ سال تھیں، وہ اپنی 54 سالہ نانی کے پاس رہیں گے۔

یہ معمول کی بات ہے۔ کرغزستان میں ہر آٹھ میں سے ایک شخص ملک سے باہر روز گار کررہا ہے۔ یہ لوگ جو پیسہ ملک میں بھیجتے ہیں وہ کرغزستان کی کل قومی پیداوار کا ایک تہائی ہے۔ اور دنیا میں کم اور درمیانی آمدن والے ممالک میں ترسیلِ زر کے اس رجحان میں تیزی آنے والی ہے لیکن اس پیسے کی ایک قیمت ہے اور وہ یہ کہ چھوٹے بچوں کی ایک پوری نسل اپنے رشتہ داروں کے سہارے رہنے مجبور ہو چکی ہے جن میں اکثر عدم توجہی اور زیادتیوں کا نشانہ بنتے ہیں۔

ان کی آٹھ سالہ بچی مدینہ کسی جگہ سے گری اور اس کا انتقال ہو گیا۔ ماں باپ کے پاس اس کے جنازے پر پہنچنے کے سوا کوئی راستہ نہیں تھا۔ دونوں میاں بیوی اس کا الزام نانی پر نہیں لگاتے لیکن اس میں کوئی شک نہیں کہ اگر وہ دونوں گھر پر ہوتے تو اسے فوری طبی امداد پہنچانا آسان ہوتا۔ اس کے باوجود ان کا یہی کہنا ہے کہ حادثہ تو کہیں بھی اور کسی وقت بھی پیش آ سکتا ہے۔

صاف ظاہر ہے کہ یہ حادثات صرف ان گھرانوں کے ساتھ پیش نہیں آ رہے جن کے والدین ملک سے باہر ہیں لیکن ماہرین کا خیال ہے کہ والدین کی عدم موجودگی سے بچے بہت غیر محفوظ ہوجاتے ہیں۔

ماہرِ عمرانیات گلنارہ ابراوا کہتی ہیں کہ بیرون ملک والدین کی ہجرت ان کے بچوں کے لیے ہمیشہ بری ثابت نہیں ہوتی لیکن وہ ممالک جہاں یہ تارکیں وطن کام کرتے ہیں وہ ان کی اولاد کو قبول نہیں کرتے۔ 'اکثر ایسے میاں بیوی ایک دوسرے سے الگ رہنے پر مجبور ہوتے ہیں اور انھیں اپنے اپنے کام کی جگہ کے قریب  رہنا پڑتا ہے۔ اور یہ ایک دوسرے سے بھی کم ہی مل پاتے ہیں۔'.

ززگل ماداگازیموا کی عمر انتیس برس ہے۔ ان کی والدہ جب روزگار کی تلاش میں روس گئی تھیں تو ززگل صرف تیرہ برس کی تھیں۔ کرغزستان سے دوسرے ممالک سے کام کرنے والے تارکین وطن میں پینتالیس فیصد خواتین ہیں۔ بین الاقوامی تنظیم برائے ہجرت کا کہنا ہے خاص طور پر بیرونی ملک کام کرنے والی  خواتین کے زیادتیوں کا نشانہ بنے اور معاشرے سے کٹ جانے کے امکانات بڑھ جاتے ہیں بلکہ ان کے بچے اور خاندانوں کو ان مشکلات کا سامنا کرنا پڑتا ہے۔


Summary: امریکہ اور چین کے درمیان تجارتی جنگ کے خاتمے کے حوالے سے معاہدہ جلد ہی منظر عام پر آ سکتا ہے، تاہم دو بڑی عالمی طاقتوں کے مابین یہ لڑائی تجارت سے کہیں آگے کی بات ہے۔

تجارتی جنگ: آخر امریکہ چین سے چاہتا کیا ہے؟

واشنگٹن اور بیجنگ پُرامید ہیں کہ دونوں ممالک میں جاری تجارتی جنگ کے خاتمے کے حوالے سے معاہدہ جلد ہی منظرعام پر آ سکتا ہے، تاہم دو بڑی عالمی طاقتوں کے مابین یہ لڑائی تجارت سے کہیں آگے کی بات ہے اور اس کا محور تجارت کے علاوہ معاشیات، دفاع، ثقافت اور ٹیکنالوجی بھی ہے۔

تاہم دونوں ممالک میں جاری کشیدگی تجارت سے کہیں زیادہ گھمبیر ہے۔ میں نے واشنگٹن میں جتنے لوگوں سے بھی اس حوالے سے بات کی وہ متفق ہیں کہ اوول آفس میں گذشتہ ماہ ہونے والا معاہدہ کچھ زیادہ فرق نہیں ڈالے گا۔

حالیہ برسوں میں امریکہ کے چین کے حوالے سے رویے میں واضح طور پر منفی تبدیلی آئی ہے اور یہ سمجھنا ضروری ہے کہ یہ تبدیلی صدر ٹرمپ کی وائٹ ہاؤس میں آمد کے ساتھ ہی آ گئی تھی۔

'میرے خیال میں یہ سوویت یونین سے کہیں زیادہ بڑا خطرہ ہے۔ چین دنیا کی دوسری بڑی معیشت ہے جس کی مغربی حکومتوں اور اداروں تک پہنچ ہے اور یہ بات سوویت یونین کی پہنچ سے بھی باہر تھی۔'

بونی گلیسنر کا کہنا ہے کہ امریکہ کے حکومتی حلقوں کی سوچ میں امریکہ کو درپیش خطرات کے حوالے سے ایک بڑی تبدیلی آئی ہے اور دہشتگردی کے خلاف جنگ کی جگہ اب بڑی عالمی طاقتوں کے درمیان (معاشی) جنگ نے لے لی ہے۔‘

ہیریٹیج فاؤنڈیشن کے ڈین چینگ کے بقول ہر سال ساؤتھ چائنا کے راستے پانچ اعشاریہ تین ٹریلین ڈالر کا تجارتی مال گزرتا ہے۔ اس لحاظ سے ’چین کے اقدامات کا مقصد یہ تھا کہ وہ کسی طرح خون کی اس بڑی شریان کو کاٹنے کے قابل ہو جائے جو عالمی تجارت میں شہہ رگ کی حیثیت رکھتی ہے۔‘

اسی طرح روبوٹِکس اور مصنوعی ذہانت جیسی اہم ٹیکنالوجی کے شعبے میں دنیا کا سب سے بڑا ملک بن جانے کی خواہش سے بھی صاف ظاہر ہوتا ہے کہ چین کے عزائم کیا ہیں۔ بونی گلیسنر کہتی ہیں کہ ’یہ چیز اب اس مقابلے بازی میں بنیادی حیثیت اختیار کر چکی ہے، کیونکہ اگر چین ان شعبوں میں امریکہ سے آگے نکل جاتا ہے تو وہ شاید امریکہ کو پیچھے ہٹا کر خود دنیا کی سب سے بڑی طاقت بن جائے گا۔‘

امریکہ کی عسکری برتری کی بنیاد بہت بڑی فوج نہیں بلکہ جدید ترین ٹیکنالوجی سے لیس ہتھیار اور انھیں استعمال کرنے والے سِسٹم ہیں۔ اگر چین اس قسم کی اہم ٹیکنالوجی کے میدان میں برتری حاصل کر لیتا ہے تو ہو سکتا ہے امریکہ زیادہ عرصے تک اس کا مقابلہ نہ کر سکے۔

ڈیموکریٹک پارٹی کے بہت سے رہنما، صدر ٹرمپ کی یکطرفہ پالیسی کے برعکس، امریکہ کے اتحادیوں کے ساتھ مل کر کام کرنے کو ترجیح دیتے ہیں، تاہم زیادہ تر ڈیموکریٹ یہ بھی جانتے ہیں کہ اگر ان کی جماعت چین کے بارے میں نرم رویہ اختیار کرتی ہے تو پارٹی کو ووٹ بھی کم ہی ملیں گے۔


Summary: مسلم لیگ ن نے انٹرپول کی جانب سے اسحاق ڈار کے خلاف ’ریڈ نوٹس‘ کے اجرا کی درخواست رد کیے جانے کا خیرمقدم کیا ہے جبکہ وزیراعظم کے معاونِ خصوصی شہزاد اکبر کے مطابق یہ خوشی زیادہ دیرپا ثابت نہیں ہو گی۔

اسحاق ڈار کی پاکستان واپسی کی فائل بند ہو گئی؟

پاکستان کے سابق وزیرِ خزانہ اسحاق ڈار کو وطن واپس لانے کی کوششوں کے سلسلے میں انٹرپول کی جانب سے ’ریڈ نوٹس‘ کی درخواست مسترد کیے جانے پر وزیراعظم کے معاونِ خصوصی برائے احتساب شہزاد اکبر کا کہنا ہے کہ برطانیہ میں ایسے ریڈ نوٹسز کی کوئی حیثیت نہیں تاہم مسلم لیگ ن نے اس فیصلے کا خیرمقدم کیا ہے۔

اسحاق ڈار کے خلاف ریڈ نوٹس کا اجرا نہ ہونے کی خبریں اتوار کی شب سے گردش کر رہی تھیں تاہم بی بی سی سے بات کرتے ہوئے شہزاد اکبر نے بتایا کہ انٹرپول نے یہ ’ریڈ نوٹس‘ جاری کرنے سے متعلق پاکستان کی درخواست اس سال اگست میں مسترد کی تھی۔

شہزاد اکبر کے مطابق انٹرپول کی پوری کارروائی خفیہ ہوتی ہے اور اسحاق ڈار نے انٹرپول کا یہ پرانا فیصلہ میڈیا پر لا کر یہ ثابت کرنے کی کوشش کی ہے کہ یہ کوئی نئی پیش رفت ہوئی ہے۔

مسلم لیگ ن نے انٹرپول کے اس فیصلے کا خیر مقدم کیا ہے۔ مسلم لیگ نواز اسے اپنی بڑی کامیابی قرار دے رہی ہے اور جماعت کی ترجمان مریم اورنگزیب نے تو یہاں تک کہہ دیا کہ اللہ تعالیٰ نے اسحاق ڈار کو سرخرو کر دیا ہے۔

تاہم شہزاد اکبر کہتے ہیں کہ خوشی زیادہ دیرپا نہیں ہو گی۔ ان کا کہنا ہے کہ اصل اہمیت ملزم کی وطن واپسی سے متعلق فیصلے کی ہوتی ہے، جس کا ابھی حکومت پاکستان کو انتظار ہے۔

ان کا کہنا تھا کہ یہ فیصلہ دو یا تین اگست کو کیا گیا تھا تاہم برطانیہ میں ایسے ریڈ نوٹسز کی کوئی حیثیت نہیں ہوتی ہے اور اسحاق ڈار کی پاکستان حوالگی سے متعلق حکومتِ پاکستان کی درخواست برطانیہ کی وزارت داخلہ کے سامنے ایک سال سے زیر التوا ہے، جس پر ابھی غور ہو رہا ہے۔

وزیر اعظم کے معاون خصوصی بیرسٹر شہزاد اکبر کے مطابق یہ نوٹس محض ایک ضابطے کی کارروائی ہوتی ہے اور یہ صرف ملزم کی تلاش سے متعلق ہوتا ہے۔

ان کے خیال میں جب ریڈ نوٹس ہی جاری نہیں ہوا تو اس کا مطلب ہے کہ اب اسحاق ڈار کو گرفتار نہیں کیا جا سکتا ہے۔ ’ریڈ نوٹس کو ریڈ وارنٹ بھی کہتے ہیں اور وارنٹ جاری ہونے کی صورت میں انٹرپول اس فیصلے کی اپنی ویب سائٹ پر بھی تشہیر کرتا ہے۔‘

بدعنوانی سے متعلق مقدمات کی عدالتوں کے سامنے پیروی کرنے والے ایڈووکیٹ سلمان اکرم راجہ کا کہنا ہے کہ ابھی یہ دیکھا جائے گا کہ پاکستان نے کس قانون اور شق کے تحت یہ درخواست بھیجی تھی اور پھر انٹرپول نے کن وجوہات پر اس درخواست کو مسترد کر دیا ہے۔

بیرسٹر خان کے مطابق سیاسی نوعیت کے مقدمات میں برطانیہ سے کسی ملزم کی حوالگی ناممکن سی بات ہوتی ہے۔ انٹرپول غیر یورپین ممالک کے لیے بین الاقوامی تعاون کا ایک ایک ادارہ ہے جہاں پاکستان اپنا کیس ثابت نہیں کر سکا ہے۔


Summary: سعودی عرب کی سرکاری تیل کی کمپنی آرمکو کے آئی پی او یعنی ’ابتدائی عوامی پیشکش‘ میں شیئرز کی قیمت کا تعین سرمایہ کاروں کی جانب سے اظہارِ دلچسپی کی بنیاد پر کیا جائے گا۔

سعودی کمپنی آرامکو کا اپنے شیئر فروخت کرنے کا فیصلہ

ان کا کہنا ہے کہ ’خطے میں کام کرنے والی کسی بھی فرم میں سرمایہ کاری میں سیاسی اور سٹریٹیجک خطرات کے امکانات زیادہ ہیں، نہ صرف ایک ایسی کمپنی میں جو کہ سعودی ریاست کا ایک بازو ہے۔ آرامکو کا اپنی پیداوار کی پالیسی پر بھی محدود کنٹرول ہے جو کہ سعودی عرب کی اوپیک مینیجمنٹ کا ایک اہم حصہ ہے۔‘

سعودی عرب کی تیل کی کمپنی آرامکو کا سفر 1933 سے شروع ہوتا ہے جب سعودی عرب اور کیلیفورنیا کی سٹینڈرڈ آئل کمپنی جو بعد میں شیرون بن گئی، کے درمیان سروے اور تیل تلاش کرنے کا معاہدہ ہوا تھا اور اس مقصد کے لیے ایک نئی فرم بنائی گئی۔

انرجی انفارمیشن ایڈمنسٹریشن کے مطابق وینزویلا کے بعد سعودی عرب تیل کے ذخائر کے اعتبار سے دوسرا بڑا ملک ہے۔ تیل کی پیداوار کے اعتبار سے سعودی عرب اس وقت امریکہ کے بعد دوسرے نمبر پر بڑا ملک ہے۔ سعودی عرب کی وجہ شہرت ہی یہی ہے کہ تیل کے تمام ذرائع پر اس کا کنٹرول ہے اور تیل کی پیداوار میں بہت سستا بھی ہے۔

ایسی کوئی بھی کمپنی جو منافع بخش ہو وہ زیادہ مالیت کی بن جائے گی۔ اس کے مقابلے میں اس عرصے میں مالیت کی اعتبار سے دنیا کی سب سے بڑی ایپل کمپنی نے 21.6 بلین ڈالر کا منافع ظاہر کیا ہے۔ اسی طرح دنیا کی سب بڑی تیل کی کمپنی ایگزن موبائیل نے 5.5 بلین ڈالر کا منافع کمایا ہے۔

اس سب کا مقصد سعودی عرب کے تاثر کو دیگر دنیا میں بہتر بنانا ہے۔ سعودی عرب کو انسانی حقوق سے متعلق تنقید کا سامنا رہتا ہے۔ خاص طور گذشتہ برس صحافی جمال خاشقجی کے قتل اور خواتین کے حقوق سے متعلق کام کرنے والی سماجی کارکنان پر کریک ڈاؤن کے بعد سعودی عرب پر تنقید کی گئی تھی۔

ہنٹر کے مطابق سیاسی اعتبار سے صحافی خاشقجی کے قتل کے بعد سعودی عرب کی تیل کی کمپنی آرامکو کو بھی مشکلات کا سامنا ہے۔ ’اسی طرح سعودی عرب کا انسانی حقوق سے متعلق ریکارڈ بھی ہے۔ سعودی عرب کے ساتھ معاملہ کرتے ہوئے ہر بات کو اس پہلو سے دیکھا جاتا ہے۔‘ ہنٹر کے مطابق اس وقت سرمایہ کار زیادہ اخلاقی پہلوؤں کو بھی مدنظر رکھ رہے ہیں۔

ولی عہد شہزادہ کے منصوبے میں ایک اور مشکل دنیا کی خواہش ہے کہ تیل اور کوئلہ پر انحصار کم کیا جائے۔ اسی طرح گذشتہ سال تیل کی قیمتوں میں کمی بھی شامل ہے، جہاں پہلے قیمت 80 ڈالر فی بیرل سے زیادہ تھی۔


Summary: بچوں کو یونیورسٹی میں جانے سے پہلے اپنے مالی معاملات قابو میں رکھنے کے بارے میں خصوصی تربیتی کیمپس اور مشورے اب گھریلو صنعت کا درجہ حاصل کرتے جا رہے ہیں۔

مستقبل کے کروڑ پتی بنانے والا کیمپ

مختلف لسانی پس منظر رکھنے والے طالب علموں کے بارے میں وہ کہتی ہیں کہ ان کے زیادہ تر شاگرد متوسط  یا امیر گھرانوں سے تعلق رکھتے ہیں۔ ایک ہفتے کے لیے اس کیمپ میں شرکت کی فیس 275 کینیڈین ڈالر ہے لیکن حسینہ کا کہنا ہے کہ وہ غریب بچوں کی مالی معاونت بھی کرتی ہیں۔

کیمپ ملینیئر کی طرح کے فنانس کیمپس شمالی امریکہ میں بھی بڑھتے جا رہے ہیں۔ امریکی ریاست ڈینور میں ’جونیئر منی میٹر‘ نامی کیمپ ہے جو بلوغت کی عمر سے پہلے بچوں کو بین الاقوامی تجارت کی تھیوری پڑھاتا ہے۔

اس طرح کے کیمپس نے بہت سے دلچسپ سوالوں کو جنم دیا ہے۔ ایک سات یا 13 سالہ بچے کی عمر کے مطابق اس کے لیے فنانشل یا مالی تعلیم کیا ہو سکتی ہے۔ یہ پیسہ بنانے کی تربیت ان اخلاقی اقدار کے ساتھ کیا مطابقت رکھتے ہیں جو والدین اپنے بچوں میں پیدا کرنا چاہتے ہیں۔

لیکن چند ہی دنوں میں جب انھیں زیادہ معلومات حاصل ہوتی ہیں تو وہ کمپنیوں کو زیادہ باریک بینی سے دیکھنے لگتے ہیں۔ لقمان کے بقول آپ بچوں کو صرف پانچ دنوں ہی میں بدلتے دیکھ سکتے ہیں۔

کچھ بچے پہلے ہی سے سبقت رکھتے ہیں۔ دس برس کی الیگزنڈرا ویوز کا کہنا ہے کہ وہ اکثر اکانومی پوڈ کاسٹ سنتی ہیں اور کیمپ میں آنے سے پہلے مالی معاملات کے امریکی جریدے بیرنز کو پڑھ کر آئی تھیں۔

امریکی یونیورسٹی الینوئے کی ایک تحقیق میں تین ہزار نوجوانوں پر کیے جانے والے ایک سروے سے معلوم ہوا کہ ان میں ایک تہائی مالی طور پر سنگین حالت میں ہیں جس کی ایک وجہ مالی معاملات کے بارے میں ناقص رویہ ہے۔

آئی بی ایم کمپنی میں سافٹ ویئر پراڈکٹ مینیجر بینجامن جن کی 14 برس کی بیٹی کیرا کیمپ میں شمولیت کے بعد لوگوں کو مشورے دینے کا کام کر رہی ہیں۔ ان کا کہنا ہے کہ یہ کیمپ تعلیم میں اس کمی کو پورا کرنے کا ایک بہترین موقع فراہم کر رہے ہیں۔

ان کا کہنا ہے کہ بچوں کو اپنے فیصلے کرنے اور نفع اور نقصان کو سمجھنے کی ضرورت ہے۔ انھیں خاص طور پر سٹاک مارکیٹ کے بارے میں تربیتی حصہ بہت اچھا لگا جس میں بچے اکثر بہت سا پیسہ ضائع کر دیتے ہیں۔

نوجوان بچوں کو مالی معاملات کے مشورے یا تعلیم دینا صرف موسم سرما کے کیمپس تک محدود نہیں ہے بلکہ یہ اب ایک گھریلو صنعت بنتی جا رہی ہے۔

فریزیئر اس بات کی نشاندہی کرتے ہیں کہ بچے پیسے کے بارے میں سیکھ رہے ہیں چاہے انھیں اس کا علم ہے یا نہیں۔ ان کا کہنا ہے کہ والدین اپنے بچوں سے گفتگو میں ارادتاً ان معاملات کو شامل کریں۔

فنانس کیمپس تربیت کا ایک ایسا طریقہ ہے جس کے بارے میں آپ واضح بات کرتے ہیں اور بے معنی نصیحت اور اپنے تجربات بیان کرنے سے گریز کرتے ہیں۔


Summary: پاکستان میں جاری سیاسی پارٹیوں کے احتجاج کے علاوہ ملک کے مختلف شہروں میں ڈاکٹرز، طالبعلم، تاجر اور آرٹسٹ بھی سراپا احتجاج ہیں۔ ان کے مطالبات کیا ہیں پڑھیے اس رپورٹ میں۔

پاکستان میں ایسا کیوں لگتا ہے کہ ہر کوئی سراپا احتجاج ہے؟

اس وقت پاکستان کے مختلف شہروں میں مختلف طبقہ ہائے فکر سے تعلق رکھنے والے افراد اپنے اپنے مطالبات کے حق میں احتجاج کر رہے ہیں۔

لیکن ان احتجاج کرنے والے گروہوں کے مطالبات کیا ہیں؟ یہ جاننے کے لیے بی بی سی نے ان سب لوگوں سے بات کرنے کی کوشش کی جو ان احتجاج میں براہِ راست شامل ہیں۔

جس کے نتیجے میں اُن کے اور چند نامعلوم لوگوں کے درمیان تنازعہ سامنے آیا اور پہلے ان کی نمائش روکی گئی اور بعدازاں فن پاروں کو گرا دیا گیا۔ اس پر سماجی کارکنان بھی سامنے آئے جنھوں نے 27 اکتوبر کے بعد دو روز احتجاج کیا اور فن پاروں کو دوبارہ اپنی جگہ پر رکھا۔

پاکستان بھر میں تاجروں کی نمائندہ تنظیموں نے ملک گیر دو روزہ شٹر ڈاؤن ہڑتال کا اعلان کیا تھا جو آج (بدھ) بھی جاری رہے گی۔

اس وقت حکومتِ پاکستان اور تاجروں کے درمیان ٹیکس کے معاملات پر تنازعہ چل رہا ہے۔ تحریکِ انصاف کی حکومت چاہتی ہے کہ ان افراد تک پہنچا جائے جو ٹیکس نہیں دیتے جن میں ایک بڑی تعداد تاجروں کی بھی ہے۔

تاجروں کے مطابق حکومت ان کو امپورٹر اور مینیوفیکچرز کے درمیان سہولت کار کے طور پر استعمال کرنا چاہتی ہے تاکہ ان امپورٹرز تک پہنچا جا سکے جو ٹیکس ادا نہیں کرتے۔ تاہم ان کا کہنا ہے کہ تاجر اس عمل کا حصہ نہیں بننا چاہتے۔ اور ساتھ ہی یہ دعوی بھی کرتے ہیں کہ امپورٹرز اور مینیوفیکچرز کے ذریعے سامان کے لین دین کے دوران 17 فیصد ٹیکس ادا ہو جاتا ہے تو پھر مزید حکومتی اقدامات کیوں؟

اسلام آباد کے  E-11 سیکٹر میں کچھ طلبہ نے مل کر ایک گھر کرائے پر لیا اور اس کی وجہ یہ تھی جن یونیورسٹیوں میں وہ پڑھتے ہیں وہاں رہنے کا کوئی مناسب انتظام موجود نہیں ہے۔ اسی طرح اسلام آباد کے دیگر رہائشی سیکٹرز میں ہزاروں کی تعداد میں نجی اور سرکاری تعلیمی اداروں کے طالبعلم مشترکہ طور پر ایسے ’نجی ہاسٹلز‘ میں رہ رہے ہیں۔

مشکل میں پھنسے ان طالبعلموں کو دیکھ کر باقی تعلیمی اداروں کے طالبعلم بھی ان کے ساتھ آن ملے اور دیکھتے ہی دیکھتے یہ معاملہ ایک احتجاج کی شکل اختیار کر گیا اور ملک بھر میں جاری بحث مباحثے کا حصّہ بھی۔

یہ احتجاج رواں سال مئی سے شروع ہوا جس کے بعد سے اب یہ احتجاج پاکستان کے مختلف شہروں میں پھیل چکے ہیں جہاں ڈاکٹر، نرس اور پیرا میڈیکل سٹاف اپنے مطالبات منوانے سڑکوں پر نکل آئے ہیں۔


Summary: دو ہفتوں سے جاری عوامی مظاہروں کے بعد لبنان کے وزیر اعظم سعد حریری کا کہنا ہے کہ وہ ’بند گلی‘ میں پہنچ چکے ہیں اور اب وہ اپنا استعفی صدر کو پیش کر دیں گے۔

وزیرِ اعظم سعد حریری کا مستعفی ہونے کا اعلان

لبنان میں گذشتہ دو ہفتوں سے جاری ملک گیر عوامی مظاہروں کے پیشِ نظر وزیرِ اعظم سعد حریری نے مستعفی ہونے کا اعلان کر دیا ہے۔

اپنے مستعفی ہونے کا اعلان کرتے ہوئے لبنان کے وزیر اعظم کا کہنا تھا کہ لبنان جمود کا شکار ہو چکا ہے اور جاری بحران کو ختم کرنے کے لیے اس اقدام کی ضرورت تھی۔

ٹی وی پر اپنی تقریر میں وزیر اعظم حریری کا کہنا تھا کہ وہ ایک 'بند گلی' میں پہنچ چکے ہیں جس نے باعث اب وہ اپنا اور اپنی کابینہ کا استعفی لبنان کے صدر مائیکل عون کو پیش کر دیں گے۔

ان کا مزید کہنا تھا کہ 'گذشتہ 13 روز سے لبنان کے لوگوں نے اس سیاسی حل کے فیصلے کا انتظار کیا ہے جو مزید تنزلی کو روک سکے۔ اس دوران کسی مناسب حل کی تلاش کے لیے میں نے اپنی کوششیں جاری رکھیں۔'

انھوں نے کہا 'اب ہمارے لیے یہ ضروری ہو گیا ہے کہ بحران سے نکلنے کے لیے ایک بڑا قدم اٹھائیں۔ بڑے عہدے آتے جاتے رہتے ہیں، جو چیز ضروری ہے وہ عوام کی حفاظت اور ان کا وقار ہے۔'

لبنان کے صدر عون نے ابھی تک اس معاملے پر اپنا ردِعمل نہیں دیا ہے۔ اگر وزیر اعظم کا استعفی منظور ہو جاتا ہے تو لبنان کے آئین کے مطابق سعد حریری کو اس وقت تک اپنی ذمہ داریاں ادا کرنی پڑیں گی جب تک نئی ایڈمنسٹریشن عنان حکومت سنبھال نہیں لیتی۔

وزیر اعظم کے مستعفی ہونے کا اعلان ایسے وقت میں سامنے آیا ہے جب لبنان میں صورتحال انتہائی پرتشدد ہے۔ یہ صورتحال لبنانی معاشرے میں موجود گہری تفرقہ بازی کی عکاس ہے۔

عسکریت پسند شیعہ گروپ حزب اللہ لبنان میں سعد حریری کی مخلوط حکومت کا اہم حصہ ہے۔ سعد حریری خود سنی ہیں۔ حزب اللہ نے ملک میں جاری مظاہروں کے خلاف سخت موقف اپنایا ہے۔

سعد حریری کا کہنا تھا کہ وہ بند گلی میں پہنچ چکے ہیں جس کا مطلب یہ ہے کہ اب وہ اپنے حکومتی اتحادیوں کو چھوڑ کر پیچھے ہٹ رہے ہیں۔

سعد حریری کی جانب سے یہ کہنا کہ ہمیں ملک اور معیشت کی بہتری کے لیے نئے راستے کی ضرورت ہے اس بات کا عندیہ دیتا ہے کہ اب آئندہ لبنان کے سیاسی اور معاشی محاذ پر جو بھی ہونے جا رہا ہے حریری اس کا حصہ ہوں گے۔

اب لبنان کے صدر مستقبل کی حکومت کی تشکیل کے لیے پارلیمان سے رجوع کریں گے لیکن پارلیمان میں بھی وہ تمام سیاسی دھڑے موجود ہیں جو حریری کی مخلوط حکومت کا حصہ ہیں۔

لبنان کی معیشت سست شرحِ نمو اور بے تحاشہ قرضوں کی وجہ سے مسائل کا شکار ہے۔ اخراجات میں کٹوتی کے اقدامات نے عوام میں اشتعال کو جنم دیا ہے جبکہ انفراسٹرکچر کی دگرگوں صورتحال کی وجہ سے بجلی کی معطلی اور سڑکوں پر کچرے کے ڈھیر روز مرّہ کی زندگی کا حصہ بن چکے ہیں۔


Summary: انڈیا کے وزیر اعظم نریندر مودی کے دورہ سعودی عرب کے دوران کئی بڑے معاہدوں کی امید۔

سعودی عرب انڈیا کے قریب کیوں آ رہا ہے؟

انڈین وزیر اعظم نریندر مودی سعودی عرب کا دو دن کا سرکاری دورہ شروع کر رہے ہیں۔ 28 اکتوبر کو ریاض پہنچنے کے بعد وہ 29 اکتوبر کو شاہ سلمان سے ملاقات کریں گے۔

جہاں وزیر اعظم نریندر مودی انڈین معیشت میں اندرونی سست روی سے نمٹ رہے ہیں وہیں عالمی معیشت میں سست روی کی وجہ سے سعودی عرب کی معیشت بھی مشکل میں ہے۔

ایسے میں دونوں ملکوں کے رہنماؤں کے درمیان ممکنہ طور پر ہونے والے بڑے معاہدوں پر سب کی نظر ہے۔ انڈیا اور سعودی عرب کے تعلقات پر پڑھیے تجزیہ کار قمر آغا کیا کہتے ہیں۔۔

انڈیا اور سعودی عرب کے درمیان بہت گہرے تجارتی تعلقات ہیں۔ انڈیا کا 17 فیصد تیل اور 32 فیصد ایل پی جی سعودی عرب سے آتا ہے اور دونوں کے درمیان تقریباً 27 اعشاریہ 5 ارب ڈالر کی تجارت ہوتی ہے۔ اس میں 22 ارب ڈالر کی پیٹرولیم مصنوعات انڈیا سعودی عرب سے خریدتا ہے جبکہ انڈیا کی برامدات صرف 5 اعشاریہ 5 ارب ڈالر مالیت کی ہیں۔

انڈیا کے لیے یہ تجارتی عدم توازن تشویشناک ہے۔ دوسری طرف سعودی عرب انڈیا میں 100 ارب ڈالر کی سرمایہ کاری بھی کرنا چاہتا ہے۔

تجارتی اور بین الاقوامی تعلقات کے علاوہ بھی انڈیا اور سعودی عرب کے کئی مفادات جڑے ہوئے ہیں۔ سعودی عرب میں تقریباً 15 لاکھ انڈین شہری کام کرتے ہیں، جن کے ذریعے انڈیا کو کئی ارب ڈالر کا زر مبادلہ بھی ملتا ہے۔

انڈیا تیل کا ذخیرہ بھی بنا رہا ہے۔ جنوبی انڈیا میں اس طرح کے ذخائر بن چکے ہیں۔ اب انڈیا ایسا ہی ایک اور ذخیرہ بنا رہا ہے تاکہ ایمرجنسی میں یا قیمتوں میں اچانک اضافے کی صورت میں اس کا استعمال کیا جا سکے۔ اس منصوبے میں بھی سعودی عرب اور متحدہ عرب امارات کافی مددگار ثابت ہو سکتے ہیں۔

صرف ایک ملک کی طرف سے کی جانے والی سرمایہ کاری انڈیا کے فوری اقتصادی مسائل کا حل تو نہیں ہوگی لیکن یہ بات بھی سچ ہے کہ سعودی عرب کے ساتھ بہتر تجارتی تعلقات سے فرق ضرور پڑے گا۔

یہاں تک کہ جموں کشمیر کی خصوصی حیثیت ختم کیے جانے کے بعد ہی متحدہ عرب امارات اور بحرین نے وزیر اعظم مودی کو اپنے ملک کے اعلیٰ ترین سولین اوارڈ سے نوازا۔

انڈیا اور سعودی عرب کا ایک دوسرے پر انحصار کافی بڑھ گیا ہے۔ یہی وجہ ہے کہ کبھی پاکستان کی مکمل حمایت کرنے والا سعودی عرب اب انڈیا کے قریب آ رہا ہے۔ اس کی ایک اور وجہ اس کی 2008 کی ’لُک ایسٹ‘ کی پالسی بھی ہے۔

اس کے باوجود یہ بات بھی سچ ہے کہ پاسکتان کے ساتھ سعودی عرب کے کئی شعبوں میں قریبی تعلقات ہیں۔ پاکستان اور سعودی عرب کی افواج کے درمیان نہایت ہی قریبی تعلقات ہیں۔


Summary: ورلڈ بینک کی سالانہ ’ایز آف بزنس‘ یعنی کاروبار میں آسانی کی عالمی درجہ بندی میں پاکستان 2018 میں 136ویں نمبر پر تھا اور اس سال 108ویں پوزیشن پر آ گیا ہے۔

پاکستان نے ’ایز آف بزنس‘ میں اتنی بہتری کیسے حاصل کی؟

ورلڈ بینک کی سالانہ ’ایز آف بزنس‘ یعنی کاروبار کرنے میں آسانی کی عالمی درجہ بندی میں پاکستان کی گذشتہ سال کے مقابلے میں 28 پوزیشنز کی بہتری آئی ہے۔

190 ممالک کے موازنے میں پاکستان اپنی 2018 کی پوزیشن 136 سے اٹھ کر اس سال 108ویں پوزیشن پر آ گیا ہے۔

اس سال سب سے زیادہ بہتری لانے والی معیشتوں میں انڈیا، سعودی عرب، چین، کویت، نائیجیریا، اردن، ٹوگو، بحرین اور تاجکستان بھی شامل ہیں۔ انڈیا کی اس سال 63 ویں پوزیشن آئی ہے۔

حال ہی میں بورڈ آف انویسٹمنٹ کے چیئرمین کا عہدہ چھوڑنے والے ہارون شریف کے وزیراعظم کو بھیجے گئے استعفے کے بارے میں مقامی میڈیا کا کہنا ہے کہ اس میں انھوں نے عمران خان کو پیش گوئی کی تھی کہ اس سال پاکستان کم از کم 25 پوزیشنز اوپر آئے گا۔

ملک میں موجودہ مہنگائی کا رجحان اور شرحِ نمو میں کمی اپنی جگہ قائم ہیں۔ ورلڈ بینک کی ہی ایک اور حالیہ رپورٹ کے مطابق ملک میں سرمایہ کاری میں تقریباً نو فیصد کمی آئی اور صنعتی پیداوار کی شرحِ نمو اس سال صرف 1.4 فیصد رہ گئی ہے۔

ورلڈ بینک کے اندازے کے مطابق حقیقی شرحِ نمو مالی سال 2020 میں کم ہو کر 2.4 فیصد ہو جائے گی اور مہنگائی میں مزید اضافے کا امکان ہے۔

ایز آف بزنس کی درجہ بندی کا مطلب ہوتا ہے کہ کسی ملک میں کاروبار کرنا یا یوں کہیں کہ کسی مارکیٹ میں داخل ہونا کتنا آسان ہے۔

اس انڈیکس میں بہتری کا مطلب یہ ہے کہ ہم توقع کر سکتے ہیں کہ پاکستان میں غیر ملکی سرمایہ کاری بڑھنے کا امکان ہے جس سے قومی پیداوار میں اضافہ ہو گا اور ملکی معیشت بہتر ہو گی۔

غیر ملکی کمپنیاں اب یہاں سرمایہ کاری کرنے کو قدرے زیادہ راضی ہوں گی۔ یعنی اس بہتری سے پاکستانی معیشت کو طویل المدتی فوائد ہوں گے اور یہ ایک اہم کامیابی ہے۔

اس درجہ بندی کو بنانے میں ورلڈ بینک کسی بھی معیشت کے دس مختلف پہلوؤں کو جانچتا ہے جو کہ مندرجہ ذیل ہیں:

ورلڈ بینک کی تازہ ترین رپورٹ کے مطابق پاکستان ان دس میں چھ معاملات میں بہتری لایا ہے۔

عملی طور پر دیکھا جائے تو پاکستان کو ابھی بھی اس حوالے سے بہت سے اقدامات کی ضرورت ہے۔ یہ بہتریاں بہت خوش آئند ہیں اور موجودہ حکومت کو اس کی داد دینی چاہیے۔ مگر یہ تبدیلیاں قوانین میں تو لکھ دی گئی ہیں اور کہیں کہیں تو عمل میں بھی لائی گئی ہیں مگر انھیں ہماری کاروباری ثقافت میں پکا ہونے میں وقت لگے گا۔

پاکستان کی پوزیشن میں بہتری اپنی جگہ، لیکن ہم اب بھی 190 میں سے 108ویں پوزیشن پر ہیں۔ یوں سمجھیں کہ ہم کلاس کی پچھلی سیٹوں سے اٹھ کر درمیان میں آ کر بیٹھ گئے ہیں۔ فرسٹ آنے میں ابھی وقت لگے گا۔


Summary: معاشی امور کے ماہر ثاقب شیرانی کا کہنا ہے کہ ابھی تک ایکسپورٹ سیکٹر ہی سب سے اچھا ہے لیکن یہ معیشت کا کُل سات سے آٹھ فیصد تک بنتا ہے۔ وہ کہتے ہیں ابھی بہتری آنے میں وقت لگے گا۔

’تحریک انصاف نے محدود معاشی کامیابی حاصل کی‘

معاشی امور کے ماہر ثاقب شیرانی نے بی بی سی کو بتایا کہ وزیر اعظم عمران خان اور ان کی حکومت کے دعوے کسی حد تک درست ہیں لیکن جہاں بہتری دیکھنے میں آئی ہے وہ معیشت کا ایک محدود حصہ ہی بنتا ہے۔

ثاقب شیرانی کا کہنا ہے کہ یہ ایسی مدات ہیں کہ جن کا عام آدمی سے براہ راست تعلق نہیں بنتا کیونکہ نہ تو اب حکومت اس سے کوئی نیا کاروبار یا ملازمتوں کے مواقع پیدا کرسکتی ہے اور نہ ہی کسی قسم کی کوئی اور رعایت دے سکتی ہے۔

ماہرین کا کہنا کہ ملک میں لارج اسکیل مینوفیکچرنگ انڈسٹریزیعنی پیداواری شعبہ مسلسل انحطاط کا شکار ہے۔ ثاقب شیرانی کا کہنا ہے کہ جب فیکٹریاں بند اور بیروزگاری میں اضافہ ہورہا ہو تو اس کا صاف مطلب تو یہی ہے کہ پیداواری شعبہ ابھی تنزلی کی طرف گامزن ہے۔

ان کا کہنا ہے کہ تحریک انصاف کو ورثے میں جو معیشت ملی وہ زبوں حالی کا شکار تھی اور دعویٰ ہے کہ اس کے باوجود موجودہ حکومت اس میں بہتری لے کر آئی ہے۔

ثاقب شیرانی کا کہنا ہے کہ معیشت کی سب سے زیادہ خرابی گذشتہ حکومت کے پانچ برس میں ہوئی ہے۔

ان کے خیال میں ہر آنے والی حکومت گذشتہ حکومت کو معیشت کی خرابی کا سبب بتاتی ہے لیکن حقیقت یہ ہے کہ ابھی تک ہم نے اپنی پالیسی، طریقہ کار اور اداروں کو ہی نہیں بدلا۔ میرے خیال میں انگریز جو معیشت اور جو ادارے چھوڑ گئے تھے ہم ان پر ہی چل رہے ہیں کچھ طویل عرصے کی پلاننگ نہیں کررہے ہیں۔

تجزیہ نگار قیصر بنگالی کہتے ہیں کہ ’جب میں بہتری کی باتیں سنتا ہوں تو مجھے ایسا لگتا ہے کہ جیسے میں کسی اور ملک کے بارے میں یہ سب سن رہا ہوں۔ ان کے خیال میں جسے عمران خان اپنی معاشی کارکردگی بتا رہے ہیں وہ کساد بازاری کی علامتیں ہیں‘۔

وزیر تجارت رزاق داؤد کے ایک میڈیا بیان کا حوالہ دیتے ہوئے ان کا کہنا تھا کہ ’جو بہتری ہوئی ہے وہ درآمدات میں کمی کی وجہ سے ممکن ہو سکی ہے‘۔

ڈاکٹر صمد کے خیال میں اس وقت افراط زر ہے اور شرح پیداوار نیگیٹو میں ہے۔ ان کا کہنا ہے کہ ترسیلات زر کا اکانومی میں بڑا اہم رول ہوتا ہے، ان میں اضافہ اکانومی میں بہتری کی نشاندہی کرتا ہے۔

وہ اس رائے سے متفق ہیں کہ جس وقت سرمایہ کار کو بے یقینی کی کیفیت سے باہر نہیں نکالا جاتا تو اس وقت تک معیشت میں بہتری کے مطلوبہ نتائج حاصل نہیں کیے جا سکتے۔

ثاقب شیرانی کا کہنا ہے کہ ’ابھی تک اکانومی میں ایکسپورٹ سیکٹر ہی سب سے اچھا ہے۔ لیکن یہ معیشت کا کل سات سے آٹھ فیصد تک بنتا ہے‘۔ ان کے خیال میں ’جس طرح کا بحران ہے، ابھی بہتری آنے میں وقت لگے گا‘۔


Summary: ’وسل بلوئرز‘ نے براہ راست انفوسس کے سی آئی او سلیل پاریکھ اور سی ای او نلجن رائے پر الزام لگایا ہے کہ انھوں نے کمپنی کی آمدنی اور منافع کو بڑھا چڑھا کر دکھانے اور کھاتوں میں رد و بدل کرنے کوشش کی ہے۔

انڈین کمپنی کے ایک ہی دن میں 53 ہزار کروڑ کیسے ڈوبے؟

مارکیٹ کیپٹلائزیشن کا مطلب یہ ہوتا ہے کہ بازار حصص میں کمپنی کے کاروبار کی قیمت کیا ہے۔ یہ گراوٹ کمپنی کی انتظامیہ پر کچھ سنجیدہ الزامات لگنے کے ایک دن بعد دیکھنے میں آئی ہے۔

کمپنی کے بورڈ کو خطاب کرتے ہوئے لکھے گئے ان خطوط میں شکایت کرنے والوں نے تفتیش کا مطالبہ کیا اور فوراً کارروائی کرنے کی اپیل کی ہے۔

مخبری کرنے والوں نے لکھا ہے کہ وہ اپنے الزامات کو ثابت کرنے کے لیے ای میل اور آڈیو ریکارڈنگ بھی فراہم کر سکتے ہیں۔ اسی دوران انفوسس کے چیئرمین نندن نلیکنی نے کہا کہ ان الزامات کی تفتیش کی جائے گی۔

آئی ٹی کمپنی انفوسس نے کہا ہے کہ شکایت کو کمپنی کی ’وِسل بلوئر‘ کی پالیسی کے تحت دیکھا جائے گا۔

نندن نلیکنی نے کہا ہے کہ آڈٹ کمپنی الزامات کی آزادانہ تفتیش کرے گی۔ انھوں نے بتایا کہ ایک بورڈ ممبر کو 30 ستمبر کو دو شکایات موصول ہوئی تھیں جن پر 20 ستمبر کی تاریخ لکھی تھی۔ اس خط کا عنوان تھا ’ڈسٹربنگ ان ایتھیکل پریکٹسز‘ اور ایک دوسرا خط جس پر کوئی تاریخ نہیں تھی اس کا عنوان تھا  ’وسل بلوئر کمپلین۔‘

سٹاک ایکسچینج کو دیے گئے بیان میں نلیکنی نے کہا کہ دونوں شکایات 20 ستمبر کو آڈٹ کمیٹی کے پاس بھیج دی گئیں اور اس کے بعد انھیں بورڈ کے آزاد ممبران کو بھی بھیج دیا گیا۔ ان کا کہنا ہے کہ تفتیش کے نتائج آنے پر کمپنی اس کے مطابق اقدامات کرے گی۔

انھوں نے یہ بھی بتایا کہ سی آئی او اور سی ایف او کو اس تفتیش سے علیحدہ کر دیا گیا ہے تاکہ تفتیش کو آزادانہ طریقے سے کرایا جا سکے۔

گذشتہ دو برس میں ’وسل بلوئرز‘ کی جانب سے متعدد شکایات کی وجہ سے انفوسس تنازعات کا شکار رہی ہے۔ اور اسی وجہ سے وشال سکا کو سی ای او کا عہدہ چھوڑنا پڑا تھا۔

اس خط میں انھوں نے یہ بھی لکھا ہے ’سنہ 2019 اور 20 کی سہ ماہی کے نتائج میں دباؤ ڈالا گیا کہ پانچ کروڑ کی ایک اپ فرنٹ ادائیگی کو واپس کرنے کا ذکر نہ کیا جائے۔ ایسا کرنے سے کمپنی کا منافع کم لگے گا اور اس کا اثر شئیر کی قیمتوں پر پڑے گا۔‘

اطلاعات کے مطابق اس ماہ کے شروع میں انفوسس نے اقتصادی ماہرین کے ساتھ ایک کانفرنس کال بھی کی تھی۔ ان میں سے ایک اقتصادی ماہر نے انبلڈ ریونیو میں آئی غیر معمولی تبدیلی کے بارے میں سوال اٹھائے تھے اور پوچھا تھا کہ اکاؤنٹنگ پالیسی میں کوئی تبدیلی کی گئی ہے کیا؟


Summary: چند دہائیوں پہلے تک دوہری شہریت رکھنا اتنا عام نہیں تھا لیکن اب ’پاسپورٹ برائے فروخت’ کی سرکاری سکیموں سے کئی ممالک کروڑوں ڈالر کما رہے ہیں۔

مختلف ممالک اپنا پاسپورٹ کیوں فروخت کر رہے ہیں؟

’اسے‘ سے یہاں ہماری مراد کسی مخصوص ملک کا پاسپورٹ یعنی اس کی شہریت ہے، اور اب یہ تصور پہلے سے کہیں زیادہ عام ہوچکا ہے۔ 50 سال قبل کسی ملک کا دوہری شہریت کی اجازت دینا کم کم ہی ہوتا تھا لیکن اب یہ تصور تقریباً ہر ملک میں پایا جاتا ہے۔

اب دنیا کے تقریباً نصف سے زیادہ ممالک میں شہریت بذریعہ سرمایہ کاری کے پروگرام رائج ہیں۔ اس حوالے سے مہارت رکھنے والے سوئس وکیل کرسچن کیلن کے مطابق اب یہ 25 ارب ڈالر (20 ارب پاؤنڈ) سالانہ حجم کی بین الاقوامی صنعت بن چکی ہے۔

شہریتوں کے اس کاروبار کے متعلق تحقیق کے دوران ہم بحر الکاہل کے ایک چھوٹے سے جزیرے وانوآٹو تک جا پہنچے۔ چونکہ اس ملک نے چار سال قبل ہی شہریت کی اپنی سکیم متعارف کروائی ہے اس لیے اس میں بے پناہ دلچسپی دکھائی جا رہی ہے۔ پاسپورٹ اب اس ملک کی حکومت کے لیے کمائی کا سب سے بڑا ذریعہ ہے۔

ہانگ کانگ دنیا میں شہریت کی سب سے بڑی منڈیوں میں سے ایک ہے۔ ہانگ کانگ ایئرپورٹ کے ایک کیفے میں ہم ایک ایجنٹ ایم جے سے ملے۔ وہ ایک پرائیوٹ بزنس مین ہیں جو چینی شہریوں کی دوسرا حتیٰ کہ تیسرا پاسپورٹ تک حاصل کرنے میں مدد کرتے ہیں۔

شہریت کی بین الاقوامی مارکیٹ میں مقابلہ سخت ہے اور کئی چھوٹے، ممالک جو جزیرے ہیں، بالخصوص کیریبیئن خطے کے ممالک میں پاسپورٹ کی قیمت ڈیڑھ لاکھ ڈالر تک ہے۔ کہا جاتا ہے کہ وانوآٹو کے پاسپورٹ کی قیمت بھی تقریباً اتنی ہی ہے۔

مگر اس کے باوجود چین کے لوگوں کی اس میں دلچسپی برقرار ہے۔ چند سال پہلے تک ہانگ کانگ کے ٹی وی چینلز پر وانوآٹو کی شہریت کے بارے میں دلفریب اشتہار نظر آتے تھے جن کا ہدف یہاں چین کے مرکزی خطے سے لگاتار آنے والے سیاح ہوتے تھے۔

اس ملک کے اپنے لوگ جنھیں نی وانوآٹو کہا جاتا ہے، انھیں بھی 1980 میں سرکاری طور پر شہری اس وقت تسلیم کیا گیا جب ملک نے آزادی حاصل کی۔ اس سے قبل یہ نیو ہیبریڈیز کہلاتا تھا اور فرانس اور برطانیہ کی اس پر مشترکہ حکومت تھی۔ یہاں کے باشندے 80 سے زیادہ جزیروں کی ایک پٹی پر رہائش پزیر ہیں۔

40 سال سے بھی کچھ کم عرصہ پہلے تک یہ لوگ خود شہریت کے بغیر تھے۔ اور سابق وزیرِ اعظم باراک سوپے اس حقیقت سے بخوبی واقف ہیں۔

وانوآٹو دنیا کے ان تین ممالک میں سے ایک ہے جہاں خواتین سیاست سے مکمل طور پر باہر ہیں، اور اس کی مکمل طور پر مردوں پر مشتمل حکومت اپنے شہریت کے پروگرام کے بارے میں ہم سے بات کرنے کے لیے تیار نہیں تھی۔ مگر ہم حکومت کے مقرر کردہ شہریت سے متعلق ایک ایجنٹ بِل بنی سے ملنے میں کامیاب رہے اور انھوں نے اس پروگرام پر اپنے نکتہ نظر سے آگاہ کیا۔


Summary: دنیا کی دوسری بڑی معاشی طاقت چین اس وقت امریکہ کے ساتھ تجارتی جنگ لڑ رہا ہے جس سے اس کی معیشت متاثر ہوئی ہے اور تجزیہ نگاروں کو خدشہ ہے کہ اس سے عالمی معیشت میں بھی کساد بازاری بڑھ سکتی ہے۔

چینی معیشت میں سست روی عالمی معیشت کے لیے خطرہ

امریکہ کے ساتھ جاری تجارتی جنگ کی وجہ سے تیسری سہ ماہی کے دوران چین کی معیشت کی بڑھوتری میں سست روی واقع ہوئی ہے اور ملک کے اندر بھی طلب میں بھی کمی دیکھنے میں آئی ہے۔

تازہ اعداد و شمار دنیا کی دوسری بڑی معیشت کی رفتار میں مزید کمی کا باعث بن رہے ہیں جس کی شرح پیداوار تقریباً گذشتہ تین دہائیوں سے تنزلی کی طرف گامزن ہے۔

چین کی معیشت میں استحکام کو باریک بینی سے دیکھا جا رہا ہے کیونکہ اس کی شرح پیداوار میں سست روی پوری دنیا کی معیشت پر اثر انداز ہو سکتی ہے۔

کچھ تجزیہ نگار اس خدشے کا اظہار کرتے ہیں کہ چین میں پیداوار میں تیزی سے کمی واقع ہونے دنیا کی پہلے سے سست روی کا شکار معیشت مزید کساد بازاری کا شکار ہوجائے گی۔

ان کا کہنا ہے کہ فیصلہ سازوں کی اس حوالے سے مداخلت متوقع ہے لیکن پیداوار میں اضافے اور معیشت کو ایک ڈگر پر چلانے کے لیے کچھ وقت درکار ہو گا۔

چین کی گذشتہ برس سے امریکہ سے تجارتی جنگ کی وجہ سے تجارتی سرگرمیوں اور صارفین میں غیر یقینی کی کیفیت پیدا کر دی ہے۔

تجارتی تنازعات اور سست رو طلب کے پیش نظر اب اس ہفتے عالمی مالیاتی ادارے، آئی ایم ایف، نے چین سے متعلق سال 2019 میں 6.1 سے 6.2 کی شرح پیداوار کی پیش گوئی نہ کرنے کا فیصلہ کیا ہے۔

اس ہفتے کے شروع میں چین اور امریکہ کے درمیان فیز ون مذاکرات کے بعد اب تجارتی جنگ کے حل کی طرف کچھ پش رفت کے آثار دکھائی دیے ہیں۔

اس کے باوجود کچھ تجزیہ نگاروں کا خیال میں بڑھتے قرضوں اور معیشت سے متعلق بڑھتی ہوئی تشویش کے بعد اب چین کی حکومت بھی اب پہلے سے زیادہ محتاط ہو گئی ہے۔

چین کے معاشی اعداوشمار کا تجزیہ ایک نئے مسئلے کو جنم دیتا ہے۔ کئی ماہرین معاشی امور کے خیال میں ظاہر کی جانے والے اعداوشمار سے حقیقی اعدادوشمار بہت کم ہیں، لیکن یہ حکومت کا پیداوار سے متعلق ایسا طریقہ کار ہے تاکہ آپ اس طرف توجہ دیں۔

چین کی پیداوار کے توقع سے کم اعداد و شمار یہ ظاہر کرتے ہیں کہ چین کی معیشت بہت سے اندازوں سے زیادہ خسارے میں جا رہی ہے۔ .

چین کی معیشت تین طریقوں سے متاثر ہو رہی ہے: امریکہ کی تجارتی برتری، ملکی سطح پر طلب میں کمی اور بڑھتے اندرونی چیلنجز جس میں سوائن فلو سے بخار کی وبا کا پھوٹ پڑنا جس نے اس کے سور کے گوشت والے فارم ہاؤس متاثر ہوئے جس سے صارفین کے لیے قیمتیوں میں بھی اضافہ ہوا۔

اور یہی وہ کچھ ہے جو کمیونسٹ پارٹی نے گذشتہ چار دہائیوں میں یقینی بنایا ہے اور اب اس عمل کو جاری رکھنے سے متعلق ان کو شدید دباو کا سامنا ہے۔


Summary: فنانشل ایکشن ٹاسک فورس نے پاکستان کو بدستور گرے لسٹ میں رکھنے کا فیصلہ کیا ہے اور متنبہ کیا ہے کہ اگر فروری 2020 تک خاطر خواہ اقدامات نہ کیے گئے تو بلیک لسٹ میں بھی ڈالا جا سکتا ہے۔

ایف اے ٹی ایف: پاکستان فروری تک گرے لسٹ میں رہے گا

فنانشل ایکشن ٹاسک فورس (ایف اے ٹی ایف) نے پاکستان کو بدستور گرے لسٹ میں برقرار رکھتے ہوئے متنبہ کیا ہے کہ اگر فروری 2020 تک خاطر خواہ اقدامات نہ کیے گئے تو پاکستان کو بلیک لسٹ میں بھی ڈالا جا سکتا ہے۔

پیرس میں ایف اے ٹی ایف کے صدر ژیانگ من لیو نے ایک پریس کانفرنس سے خطاب کرتے ہوئے کہا کہ پاکستان فروری 2020 کی ڈیڈ لائن تک گرے لسٹ میں ہی رہے گا۔

انھوں نے کہا کہ نئی حکومت کے آنے کے بعد منی لانڈرنگ اور دہشت گردوں کی مالی معاونت کے حوالے سے پیش رفت ہوئی ہے جس کا ہم خیر مقدم کرتے ہیں تاہم پاکستان کو مزید اقدامات کرنے کی ضرورت ہے۔

ایف اے ٹی ایف نے معاملات میں مزید بہتری کے لیے پاکستان کو فروری 2020 تک کا وقت دیا گیا ہے۔

ایف اے ٹی ایف کی جانب سے جاری ہونے والے اعلامیے میں کہا گیا کہ اگر فروری 2020 تک پاکستان نے اس حوالے سے تمام شعبہ جات میں خاطر خواہ اقدامات نہ کیے تو ایکشن لیا جائے گا۔ اس ایکشن کے تحت ایف اے ٹی ایف اپنے ممبر ممالک کو کہہ سکتا ہے کہ وہ اپنے اپنے مالیاتی اداروں کو پاکستان کے ساتھ کاروباری تعلقات کا جائزہ لینے کا کہیں۔

پیرس میں ایف اے ٹی ایف کا اجلاس 13 اکتوبر کو شروع ہوا تھا۔ اس اجلاس کے دوران اس امر کا جائزہ لیا گیا کہ پاکستان کو پہلے دی جانے والی 40 سفارشات پر کتنا کام ہوا، کتنے پر مکمل یا جزوی عمل کیا گیا اور کتنی سفارشات ایسی ہیں جن پر بالکل بھی عمل نہیں کیا۔

اس سے قبل پاکستان کو گرے لسٹ میں برقرار رکھنے کا امکان ظاہر کیا جا رہا ہے۔

یہ بین الحکومتی ادارہ جنگلی حیات کی غیرقانونی تجارت میں استعمال ہونے والی رقوم کو روکنے کے لیے بھی اقدامات تجویز کرتا ہے اور پاکستان کا اس وقت دورہ کرنے والے برطانیہ کے شہزادہ ولیم اِس شعبے میں اہم کردار ادا کر رہے ہیں۔

ایف اے ٹی ایف کی جانب سے پاکستان پر جس طرح کا دباؤ ہے اور اجلاس کے بارے میں جو اطلاعات سامنے آئیں ہیں وہ واضح طور پر ظاہر کرتی ہیں کہ دہشت گردوں کی مالی معاونت  کے تمام راستے بند کرنے کے لیے دنیا بہت سنجیدہ ہے۔

تاہم دہشتگردی کی مالی معاونت اور منی لانڈرنگ کے زیادہ تر مقدمات میں سزاؤں کا نہ ملنا اور موثر اقدامات کے لیے صوبوں اور مرکز کے درمیان رابطے اور ہم آہنگی کے فقدان جیسے معاملات کو ناکامی کے زمرے میں رکھا گیا ہے۔

پاکستان اس وقت گرے لسٹ میں ہے اور اگر گرے لسٹ میں ہی برقرار رکھا جاتا ہے تو اِسے پاکستان میں کسی حد تک کامیابی سے تعبیر کیا جائے گا۔

پاکستان کو اپنی معیشت میں تیزی لانے کے لیے جہاں اصلاحات کی ضرورت ہے، ٹیکس کا دائرہ وسیع کرنے اور غیرترقیاتی کاموں کو کم کرنے کی ضرورت ہے وہیں سستے قرضے بھی ملک کی گرتی معیشت کو سہارا دینے کے لیے بہت ضروری ہیں۔


Summary: عالمی غربت مٹانے کے لیے تجرباتی تحقیق کرنے پر سال 2019 کے نوبل انعام برائے معاشیات کے لیے انڈین نژاد امریکی پروفیسر ابھیجیت بینرجی، ان کی اہلیہ پروفیسر ایستھر ڈفلو اور پروفیسر مائیکل کریمر کو چنا گیا ہے۔

معاشیات کا نوبل انعام جیتنے والا جوڑا کون ہے؟

رائل سویڈش اکادمی برائے سائنس کی جانب سے دیے گئے اعزاز کے حقدار تینوں ماہر معاشیات کے لیے کہا گیا ہے کہ ان کی جانب سے کی گئی تحقیق تجربات پر مبنی تھی جس کی مدد سے عالمی طور پر غربت کو ختم کرنے کے لیے نئی راہ ہموار کی گئی ہے۔

پروفیسر بینرجی اور پروفیسر ڈفلو امریکہ کے میسا چیوسیٹس انسٹٹیوٹ آف ٹیکنالوجی (ایم آئی ٹی) میں تدریس و تحقیق کرتے ہیں جبکہ ان کے ساتھ انعام جیتنے والے پروفیسر کریمر ہارورڈ یونیورسٹی سے منسلک ہیں۔

واضح رہے کہ الفریڈ نوبل کے نام سے منسوب نوبل انعام کو معاشیات کے شعبے میں نوازنے کا سلسلہ 50 سال قبل شروع ہوا تھا اور اس کا باضابطہ نام ویریگس رکس بینک انعام ہے۔

اس انعام کو الفریڈ نوبل کی یاد میں سویڈن کے مرکزی بینک کی جانب سے 1969 میں شروع کیا گیا تھا۔

معاشیات کا نوبل جیتنے والے مائیکل کریمر (دائیں جانب)، ایستھر ڈفلو (درمیان میں) اور ابھیجیت بینرجی (بائیں جانب)

انڈیا کے وزیر اعظم نریندر مودی نے بھی پروفیسر ابھیجیت بینرجی کو نوبل انعام جیتنے پر مبارکباد دی ہے لیکن وہ ماضی میں نریندر مودی کے فیصلوں پر تنقید کرتے رہے ہیں۔

فروری 2016 میں نئی دہلی کی جواہر لعل یونی ورسٹی (جے این یو) کے حوالے سے ہونے والے تنازع کے بعد پروفیسر ابھیجیت بینرجی نے اپنے کالم میں لکھا کہ بھارتیہ جنتا پارٹی کی حکومت کو تعلیمی اور تنقیدی سوچ والے اداروں سے دور رہنا چاہیے۔

اس کے علاوہ بھی وہ وقتاً فوقتاً انڈین حکومت کی پالیسیوں پر تنقید کرتے رہے ہیں اور انڈیا کی جانب سے 'ڈی مونیٹائزیشن' کی پالیسی پر اپنے تحفظات کی اظہار کیا اور وہ ان 108 معاشی ماہرین کی فہرست میں شامل تھے جنھوں نے انڈین حکومت کی جانب سے مجموعی ملکی پیداوار کے اعداد و شمار میں ہیر پھیر کرنے کا الزام عائد کیا۔

انڈین نژاد امریکی پروفیسر ابھیجیت بینرجی کے والدین بھی انڈیا کے معروف ماہر معاشیات رہے ہیں۔

پروفیسر بینرجی کے ساتھ انعام جیتنے والی 46 سالہ پروفیسر ایستھر ڈفلو ان کی اہلیہ ہیں جو نہ صرف معاشیات کا نوبل انعام جیتنے والی دوسری خاتون ہیں بلکہ یہ اعزاز حاصل کرنے والوں میں سب سے کم عمر بھی ہیں۔

پروفیسر بینرجی اور پروفیسر ڈفلو سے قبل چار جوڑوں کو ایک ساتھ نوبل پرائز سے نوازا گیا ہے جس میں سنہ 1903 میں پیئر کیوری اور میری کیوری، سنہ 1935 میں فریڈریک جولیوٹ اور آئیرین جولیوٹ، سنہ 1947 میں کارل فرڈینانڈ اور گیرٹی تھریسا کوری اور سنہ 2014 میں ایڈورڈ موزر اور مے برٹ موزر شامل ہیں۔


Summary: مودی سرکار کی طرح عمران خان حکومت بھی یہ کہہ رہی ہے کہ سب اچھا ہے۔ عوام ان اعدادوشمار کے چکر میں نہ آئے بلکہ یہ دیکھے کہ پچھلے سال کے مقابلے میں رواں سال ٹیکس دہندگان کے نام دگنے ہو گئے ہیں: پڑھیے وسعت اللہ خان کا تجزیہ۔

مطلب ہے سب اچھا ہے

عالمی بینک کے تازہ ترین اعدادوشمار کے مطابق رواں مالی سال میں ہندوستانی معیشت میں ترقی کی شرح گذشتہ تین سالوں میں 7.2 فیصد سے گرتے گرتے اب 6.0 فیصد پر آگئی ہے۔

بین الاقوامی مالیاتی فنڈ کا کہنا ہے جن ممالک کی معیشت اس وقت سب سے زیادہ سست رفتاری کا شکار ہے ان میں برازیل اور ہندوستان سرفہرست ہیں۔

اگرچہ میں ہندوستانی شہری نہیں ہوں لیکن میرا دل ان اعداد و شمار کو قبول نہیں کررہا ہے۔ کیونکہ ورلڈ بینک ہو یا انٹرنیشنل مالی ادارہ یا پھر سٹیٹ بینک آف پاکستان، ہر کوئی یہ کہہ رہا ہے کہ پاکستان کی معیشت اس قدر نیچے چلی گئی ہے کہ اگر رواں مالی سال میں پاکستان دو فیصد کی ترقی کی شرح کو نہیں چھوتا ہے تو گویا اس نے خود کو نیزہ مار لیا ہے۔

روزانہ خبریں آرہی ہیں کہ آٹو انڈسٹری میں پچھلے سال کے مقابلہ میں 40 فیصد کمی واقع ہوئی ہے۔ صنعتی ترقی کا پہیہ جام ہے اور روپیہ ڈالر کے پیروں سے لٹک رہا ہے۔

لیکن مودی سرکار کی طرح عمران خان حکومت بھی یہ کہہ رہی ہے کہ سب اچھا ہے۔ عوام ان اعدادوشمار کے چکر میں نہ آئے بلکہ یہ دیکھے کہ پچھلے سال کے مقابلے میں رواں سال ٹیکس دہندگان کے نام دگنے ہو گئے ہیں۔

مہنگائی نہ دیکھیے بلکہ یہ دیکھیے کہ ہم ٹیکس چوروں کو کس طرح لٹکا رہے ہیں۔ آئندہ سال اور بہتر ہوگا۔ بس گھبرائیں نہیں۔

جس طرح مجھے اپنی حکومت پر یقین ہے کہ میری حکومت بہت سچائی کے ساتھ جھوٹ بول رہی ہے اسی طرح مجھے ہندوستان کے وزیر قانون، مواصلات اور آئی ٹی روی شنکر پرساد پر بھی اعتماد ہے جنھوں نے قومی سروے آفس کا نام لیے بغیر کہا کہ کچھ لوگ معیشت اور بے روزگاری کے حوالے سے بی جے پی حکومت کو بدنام کرنے پر تلے بیٹھے ہیں۔

مجھے یاد ہے کہ جب پرویز مشرف کے زمانے میں ہندوستان سے ٹماٹر آنا بند ہو گئے تب مشرف صاحب نے کہا کہ کیا غریبوں کا ٹماٹر کھانا بہت ضروری ہے؟ وہ سالن میں دہی نہیں ڈال سکتے؟ اور کون کہتا ہے کہ ہماری معیشت کمزور ہے، اگر ایسا ہوتا تو اتنی موٹرسائیکلیں کیسے بکتیں؟

لیکن ہمارے یہاں تو گویا ہر کرسی پر میری اینٹونیٹ کا بھوت بیٹھا ہے! میرے خیال سے گندگی انسان کے ذہن میں نہیں حکمرانی کی گدی میں ہے۔ اس پر بیٹھتے ہی سب اچھا محسوس ہونے لگتا ہے۔ کیوں؟ اس پر بھی تحقیق ہونی چاہیے۔

اگر آپ کو یقین نہیں آتا تو بی جے پی اور تحریک انصاف کو اگلی بار اپوزیشن میں بیٹھنے کا موقع دے دیں۔ چند گھنٹوں میں ہی 'سب اچھا ہے' اگر 'سب برا ہے' میں نہ بدل جائے تو جو چور کی سزا وہ میری سزا۔


Summary: پاکستان میں گذشتہ ہفتے پیش آنے والے چند اہم واقعات کی تصویری جھلکیاں

گذشتہ ہفتے کا پاکستان تصاویر میں

پاکستان کے وزیر اعظم عمران خان نے گذشتہ ہفتے چین کا دورہ کیا جہاں ان کی ملاقات صدر شی جن پنگ سے ہوئی۔ اپنے دورے میں ایک خطاب کے دوران عمران خان کا کہنا تھا ’چین نے کبھی بھی پاکستان کی مدد کے عوض کسی ایسی چیز کا مطالبہ نہیں کیا جو پاکستان کے قومی مفاد کے خلاف ہو اور اس نے پاکستان کی مدد بغیر کسی شرط کے کی ہے۔‘

لاہور کی احتساب عدالت میں پیشی کے موقع پر میڈیا سے گفتگو میں نواز شریف نے آزادی مارچ کی مکمل حمایت کا اعلان کیا اور کہا ’جتنے مرضی ہتھکنڈے استعمال کر لیں نہ پہلے جھکے، نہ اب جھکیں گے۔‘

سری لنکا نے پاکستان کو لاہور میں تین میچز کی ٹی ٹوئنٹی سیریز میں شکست دی اور وائٹ واش مکمل کیا۔ مہمان ٹیم نے توقعات کے برعکس زبردست کھیل پیش کیا اور ٹی ٹوئنٹی کی عالمی نمبر ون ٹیم کو کسی بھی میچ میں سبقت حاصل کرنے نہ دی۔

پاکستان کے زیر انتظام کشمیر میں جموں و کشمیر لبریشن فرنٹ کے آزادی مارچ کو پولیس کی جانب سے روکا گیا اور انھیں لائن آف کنٹرول عبور کرنے نہ دی گئی۔ تصویر میں جسکول کے مقام پر ان مظاہرین کو دیکھا جا سکتا ہے۔

ملک کے کئی شہروں میں ڈینگی کے مریضوں میں اضافہ ہوا ہے تاہم اس کی روک تھام کے لیے حکومتی سطح پر کوششیں جاری ہیں۔ ماہرین صحت کے مطابق ڈینگی پھیلانے والے مچھروں کے انڈوں اور لاروے کی پرورش صاف اور ساکت پانی میں ہوتی ہے جس کے لیے موافق ماحول عام گھروں کے اندر موجود ہوتا ہے۔

سنیچر کو مشیرِ خزانہ عبدالحفیظ شیخ اور چیئرمین ایف بی آر شبر زیدی نے اسلام آباد میں ایک مشترکہ پریس بریفنگ میں ملک کے معاشی حالات کے بارے میں آگاہ کیا۔ اس موقع پر مشیرِ خزانہ کا کہنا تھا کہ مالی سال 20۔2019 کے پہلے کواٹر کے دوران کرنٹ اکاؤنٹ خسارہ 9 ارب ڈالر سے کم ہو کر 7۔5 ارب ڈالر پر آنے سے 35 فیصد تک کم ہو چکا ہے۔


Summary: تازہ اعداد و شمار کے مطابق ٹِک ٹاک کی مالک کمپنی بائٹ ڈانس نے اس سال کے پہلے چھ مہینوں میں سات سے ساڑھے آٹھ ارب ڈالر منافع کمایا ہے اور فیس بک کے سربراہ مارک زوکر برگ اِسے ایک بڑے حریف کے طور پر دیکھ رہے ہیں۔

کیا ٹِک ٹاک فیس بک کے لیے بڑا خطرہ بن سکتی ہے؟

اِس ہفتے ہمیں ٹِک ٹاک کے بارے میں دو اہم باتیں معلوم ہوئیں۔ پہلی یہ کہ یہ حیران کن مقدار میں پیسے کما رہا ہے اور دوسری بات یہ کہ فیس بک کے سربراہ مارک زوکر برگ اِسے ایک بڑے حریف کے طور پر دیکھتے ہیں۔

خبر رساں ادارے رائٹرز کے اعداد و شمار کے مطابق ٹِک ٹاک کی مالک کمپنی بائٹ ڈانس نے اس سال کے پہلے چھ مہینوں میں سات سے ساڑھے آٹھ ارب ڈالر منافع  کمایا ہے۔ کمپنی کو امید ہے کہ سال کے دوسرے حصے میں بھی وہ منافعے میں رہے گی۔

مارک زوکر برگ بھی اس سے متفق نظر آتے ہیں۔ فیس بک کے ایک اجلاس کی افشاء ہونے والی ویڈیو میں زوکربرگ اپنی ٹیم سے کہہ رہے ہیں کہ ٹِک ٹاک کس تیزی سے ترقی کر رہی ہے۔

زوکر برگ کہتے ہیں ’چین کی بڑی ٹیکنالوجی کمپنی کی یہ پہلی کنزیومر انٹرنیٹ پراڈکٹ ہے جو دنیا بھر میں اچھی کارکردگی دکھا رہی ہے۔ یہ امریکہ میں بھی کامیاب ہونا شروع ہو گئی ہے، خاص طور پر نوجوانوں میں۔ یہ انڈیا میں بہت تیزی سے بڑھ رہی ہے۔ میرے خیال میں اپنے حجم کے لحاظ سے انڈیا میں اِس نے انسٹاگرام کو پیچھے چھوڑ دیا ہے۔ تو یہ ایک بہت دلچسپ معاملہ ہے۔‘

موبائل ایپلیکیشنز کے ڈاؤن لوڈز کا حساب رکھنے والی تحقیقاتی کمپنی 'ایپ اینی'  کی تحقیق بھی ٹِک ٹاک کی بڑھتی ہوئی مقبولیت کی تصدیق کرتی ہے۔ کمپنی کے یورپ کے تحقیق کار پال بارنس کا کہنا ہے کہ اینڈروائڈ استعمال کرنے والے صارفین نے صرف اگست کے مہینے میں ٹِک ٹاک پر ایک عشاریہ ایک ارب گھنٹے صرف کیے۔ اِن میں چین کے صارفین شامل نہیں ہیں۔ گزشتہ سال کے مقابلے میں یہ 400 فیصد اضافہ ہے۔

پال بارنس کا کہنا ہے کہ سماجی رابطوں کی دوسری کمپنیوں کے لیے تشویش کا باعث یہ بات ہے کہ اگر آپ انسٹاگرام پر تصویر لگانے والے یا فیس بک پر کچھ پوسٹ کرنے والوں سے مقابلہ کریں تو ٹِک ٹاک کے صارفین بہت وفادار ہیں۔

دوسری جانب یہ بات بھی سامنے آئی ہے کہ چینی کمپنی ہونے کی وجہ سے ٹِک ٹاک ایسے موضوعات کو سینسر کرتا ہے جو چین کے لیے حساس ہیں۔ برطانوی اخبار گارڈین نے حال ہی میں افشاء ہونے والی کچھ انٹرنیٹ دستاویزات شائع کیں جن سے معلوم ہوتا ہے کہ مواد کی نگرانی کرنے والے اہلکاروں کو تیانمن سکوائر یا ہانگ کانگ سے متعلق مواد سینسر کرنے کی ہدایات دی جاتی ہیں جو چین کے لیے حساس موضوعات ہیں۔

لیکن یہ کہنا مشکل ہے کہ یورپ اور امریکہ میں ٹِک ٹاک کے لاکھوں نوجوان صارفین کو یہ معلوم ہے یا انھیں اس بات کی کوئی  پرواہ نہیں کہ ٹِک ٹاک ایک چینی کمپنی ہے۔


Summary: حاضر سروس افسر سیٹھوں کے ساتھ بیٹھیں گے تو ظاہر کچھ سیکھیں گے اور سکھائیں گے۔ دل میں شک سا ہے کہ ہمارے افسر سادہ دل ہیں، ہمارا کرنل یہ سمجھ نہیں پائے گا کہ آخر کریم ڈھیڈی کا دھندہ ہے کیا:محمد حنیف کا کالم

سر باجوہ سیٹھوں سے ذرا بچ کے

یہ سپہ سالار کا ہی کمال ہے کہ وہ صبح لائن آف کنٹرول پر پہرہ دے لیتے ہیں، دوپہر کو ایک نئے ڈی ایچ اے کا افتتاح کرتے ہیں اور رات کو پانچ گھنٹے بیٹھ کر پاکستان کے سب سے بڑے سیٹھوں کے دکھی دلوں کا مداوا بھی کرتے ہیں۔

خبروں میں رپورٹ نہیں ہوا لیکن سر باجوہ نے ہلکی سی ڈانٹ تو پلائی ہو گی کہ اس ملک سے اتنا پیسہ بنایا پھر بھی رو رہے ہو، پھٹ رہے ہو۔ اگر پھٹنا ہی ہے تو ذرا دور جا کر پھٹو۔ میری ٹریننگ فوجی ہے اور میں پھٹنے والی چیزوں سے نمٹنا جانتا ہوں۔

ہمارے دوسرے سب سے بہادر سپہ سالار راحیل شریف کو 70، 80 ایکڑ زمین ملتی ہے تو شور مچتا ہے۔ آپ نے کبھی سیٹھوں کی جائیدادوں کا حساب کیا ہے۔ ایک سیٹھ کے بارے میں سنا تھا کہ اس کے گھر میں اپنا پیٹرول پمپ ہے۔

ایک دفعہ جانے کا موقع ملا تو گھر اتنا بڑا تھا کہ لگا کہ میری گاڑی میں پیٹرول ختم ہو سکتا ہے۔ ایک اور سیٹھ کے ڈرائیور نے بتایا کہ 18 گھنٹے لینڈ کروزر پر ڈیوٹی کرتا ہوں لیکن کھانے کے وقت دو کے بعد تیسری روٹی مانگوں تو سیٹھ کہتا ہے جاؤ اپنی خرید کر کھاؤ۔

کہیں پر یہ پڑھا ہے کہ فوجی فاؤنڈیشن جو کہ ریٹائرڈ فوجیوں کی فلاح و بہبود کا ادارہ ہے ملک کا دوسرا بڑا بزنس گروپ ہے۔ یہ ان سیٹھوں کی ہی کارستانی ہے کہ دنیا کی ایک نمبر فوج کاروبار کے میدان میں ابھی تک دوسرے نمبر پر ہے۔

کوئی پوچھے کہ اتنا پیسہ آیا کہاں سے۔ سیدھی سی بات ہے پاک بحریہ کا نام چرایا، اب پورے پاکستان میں بیچتے ہیں۔ ہماری بحریہ نے نام واپس لینے کی کتنی کوشش کی لیکن کہیں شنوائی نہ ہوئی یہ پاک فوج کے گھر سے چوری کر کے بھاگنے والا سیٹھ اب پاک فوج سے مقابلہ کرتا ہے اور روتا بھی ہے۔

عام طور پر فوجی افسران ریٹائرڈ ہونے کے بعد ان سیٹھوں کے پاس نوکری کی تلاش میں جاتے ہیں۔ اس وقت تک دیر ہو چکی ہوتی ہے اب حاضر سروس افسر سیٹھوں کے ساتھ بیٹھیں گے تو ظاہر ہے کچھ سیکھیں گے اور سکھائیں گے۔

لیکن دل میں شک سا ہے کہ ہمارے افسر بہادر ہیں لیکن سادہ دل بھی ہیں۔ اگر ہمارا کرنل چار ایم بی اے بھی کر لے تو یہ سمجھ نہیں پائے گا کہ آخر کریم ڈھیڈی کا دھندہ ہے کیا۔

چونکہ سپہ سالار منصف مزاج بھی ہیں تو اب انھیں چاہیے کہ 30، 35 مزدور، محنت کش افراد کو بلا کر ان سے بھی ایک میٹنگ کریں، تھوڑی تسلی دیں۔ غریبوں کی دعاؤں میں زیادہ اثر ہوتا ہے اور یہ دعائیں ایکسٹینشن کے تین سالوں میں کام آئیں گی۔


Summary: وزیراعظم عمران خان اور جنرل قمر جاوید باجوہ کی تاجروں اور کاروباری شخصیات سے ملاقات میں یقین دہانیوں کے باوجود پاکستانی کارخانہ دار اور تاجر بےیقینی کا شکار ہے اور احتجاج کا سلسلہ تھمتا دکھائی نہیں دیتا۔

بہتری کی’یقین دہانی‘کے باوجود تاجر بےیقینی کا شکار کیوں؟

ایک جانب تو تاجر اجتجاج کر رہے ہیں تو دوسری جانب ملک کے چند بڑے کارخانہ داروں اور کاروباری افراد کے ایک وفد نے اپنے تحفظات پر پہلے پاکستان کی برّی فوج کے سربراہ سے ملاقات کی ہے۔

اس کے علاوہ ملک کی بڑی صنعتی اور تجارتی تنظیموں کے نمائندوں نے بھی حال ہی میں وزیر اعظم عمران خان سے ملاقات کی۔

آرمی چیف سے ملاقات میں وفاقی وزیر برائے معاشی امور حماد اظہر اور فیڈرل بورڈ آف ریونیو (ایف بی آر) کے چیئرمین شبر زیدی، اور مشیر خزانہ حفیظ شیخ بھی موجود تھے۔ اس ملاقات میں موجود چند کاروباری شخصیات نے بی بی سی کو بتایا کہ ’انھیں حکومتی عہدیداروں کو اپنے مسائل بتانے کا موقع ملا اور حکومتی اقدامات کے حوالے سے معلومات ملیں۔‘

اطلاعات کے مطابق اس ملاقات میں فوج کے سربراہ کی جانب سے کاروباری شخصیات کو حالات میں بہتری کی یقین دہانی کروائی گئی تاہم ایسی یقین دہانیوں کے باوجود پاکستان کا کارخانہ دار اور تاجر بےچین اور بےیقینی کا شکار دکھائی دیتا ہے اور احتجاج کا سلسلہ تھمتا دکھائی نہیں دیتا۔

اے کے ڈی گروپ کے چیئرمین عقیل کریم ڈھیڈی ملک کی معروف کاروباری شخصیات میں سے ایک ہیں جن کا کاروبار کارخانہ داری سے لے کر ٹیلی کام کے شعبے میں خدمات تک پھیلا ہوا ہے۔

وہ بھی زبیر طفیل سے اتفاق کرتے ہیں۔ بی بی سی سے بات کرتے ہوئے ان کا کہنا تھا کہ ’کارخانہ دار کو کوئی مسئلہ تو ہو گا جس کی وجہ سے وہ شور کر رہا ہے۔ ہر خریدار کارڈ دکھانا نہیں چاہتا اور ہو سکتا ہے کارخانہ دار بھی اتنی پیداوار دکھانا نہیں چاہتا جتنی وہ کر رہا ہے۔‘

زبیر طفیل کا کہنا تھا کہ برآمدات کے ساتھ منسلک کارخانہ داروں کو زیادہ مسئلہ نہیں تاہم اس سے منسلک تاجروں کے ریفنڈز کی ادائیگی ایف بی آر کی جانب سے گزشتہ چھ ماہ اور کچھ جگہوں پر ایک سال سے نہیں کی گئی۔

یاد رہے کہ پاکستان میں احتساب کے قومی ادارے نیب کے چیئرمین جسٹس جاوید اقبال نے اس ملاقات کے بعد چھ اکتوبر کو اسلام آباد میں ایک پریس کانفرنس کرتے ہوئے اعلان کیا ہے کہ ان کا محکمہ ٹیکس سے متعلق تمام مقدمات کو واپس لے رہا ہے اور آئندہ ٹیکس سے متعلق کسی مقدمے کی تحقیق نہیں کرے گا۔

پرچون اور تھوک کا کام کرنے والے تاجروں کے بارے میں ایک خیال یہ بھی ہے کہ پچاس ہزار روپے سے زائد کی خریداری پر قومی شناختی کارڈ کی شرط ان کے حکومت سے تنازع کی بنیادی وجہ نظر آتی ہے۔

انجمن تاجران لاہور رجسٹرڈ کے نائب صدر راجہ امجد حسین بھی اس سے اتفاق کرتے ہیں۔ ان کی مطابق پاکستان میں زیادہ تر کاروباری افراد تعلیم یافتہ نہیں ہیں اور ان کے لیے یہ آسان کام نہیں۔


Summary: سی پیک اتھارٹی کا قیام اس بات کا عکاس ہے کہ پاکستان چین کو ایک مرتبہ پھر یقین دہانی کروا رہا ہے کہ اقتصادی راہدرای کے منصوبوں کو سست روی کا شکار نہیں ہونے دیا جائے گا۔

کیا سی پیک منصوبوں پر عملدرآمد سست روی کا شکار ہے؟

وزیرِاعظم عمران خان کے حالیہ دورہ چین سے عین قبل سی پیک اتھارٹی کا بذریعہ صدارتی آرڈیننس قیام اس بات کی عکاسی کرتا ہے کہ اسلام آباد کی جانب سے چینی حکام کو ایک مرتبہ پھر یقین دہانی کروائی گئی ہے کہ سی پیک کے منصوبوں پر عملدرآمد کو سست روی کا شکار نہیں ہونے دیا جائے گا۔

وزیرِاعظم عمران خان کی جانب سے سی پیک اتھارٹی کے قیام کا عندیہ رواں سال اگست میں دیا گیا تھا جسے اس ہفتے کے آغاز پر صدارتی آرڈیننس کے ذریعے قائم کیا گیا ہے۔

چائنا پاکستان اکنامک کوریڈور آرڈیننس 2019 کے تحت قائم ہونے والا ادارہ وزارت منصوبہ بندی کے ساتھ کام کرے گی جو اس سے پہلے سی پیک منصوبے پر عملدرآمد کے ادارے کے طور پر کام کر رہی تھی۔ یہ اتھارٹی پاکستان اور چین کے درمیان قائم ورکنگ گروپس اور دیگر اداروں کے اجلاس بلانے کے لیے رابطہ کار کا کام کرے گا۔

پاکستان کے نامور معاشی تجزیہ کار سابق وزیر خزانہ ڈاکٹر حفیظ پاشا کے مطابق چین پاکستان اقتصادی راہداری کے بعض اہم منصوبوں پر کام سست روی کا شکار ہے اور مدت پوری ہونے کے باوجود بعض منصوبے مکمل نہیں ہو سکے۔

وزارت منصوبہ بندی کے سربراہ وفاقی وزیر خسرور بختیار کا کہنا ہے کہ حکومت سی پیک کے تمام منصوبوں کو برقت مکمل کرنے کے لیے کوشاں ہے۔

پاکستان کے منصوبہ بندی کمیشن کے حکام کا کہنا ہے کہ حالیہ دورہ چین کے دوران وزیرِ اعظم عمران خان پاکستان سٹیل مل چین کے حوالے کرنے کے آپشن پر بات چیت کریں گے۔ اس کے علاوہ ایم ایل ون منصوبہ جو کافی عرصے سے سردخانے کی نذر ہے، اس پر بھی بات چیت اور فنانسنگ کے امور طے کیے جانے کے امکانات ہیں۔

اس کے علاوہ انھوں نے یہ بھی بتایا کہ پاکستان چینی حکام کو بونجی ہائیڈروپاور پراجیکٹ پر چینی حکام کو کام کرنے کی پیشکش کرے گا۔ اس کے علاہ ریفائنری کے قیام کی پیشکش بھی کی جائے گی۔

اپوزیشن ارکان کے اعتراضات کے باوجود حکومت صدارتی آرڈیننس کے ذریعے اس اتھارٹی کا قیام عمل میں لے آئی ہے اور ارکانِ پارلیمنٹ کو آرڈیننس کے ذریعے اس کے قیام پر اعتراضات ہیں۔

جب سی پیک کے منصوبوں پر عملدرآمد شروع ہوا، تو اس وقت بھی سی پیک اتھارٹی کے قیام کی تجویز سامنے آئی تھی لیکن سابقہ حکومت نے اس پر عمل درآمد نہیں کیا۔

سی پیک کے منصوبوں پر تیزی سے عمل درآمد اس حکومت کے لیے چیلنج کی حیثیت رکھتا ہے کیونکہ پاکستان اس وقت آئی ایم ایف کے تین سالہ پروگرام کے اندر میکرواکنامک اہداف سہ ماہی بنیادوں پر حاصل کرنے کا پابند ہے جس کے تحت ریوینیو اہداف کو صرف آسان طریقے یعنی ترقیاتی بجٹ میں کٹوتی کے ذریعے ہی پورا کیا جا سکتا ہے۔


Summary: پاکستان کے وزیر خارجہ شاہ محمود قریشی کا کہنا ہے کہ پاکستان نے ایف اے ٹی ایف کی ہدایات پر عمل درآمد کے لیے بےپناہ کوششیں کی ہیں اور انھوں نے امید ظاہر کی ہے کہ آئندہ اجلاس میں پاکستان اپنا موقف پیش کر کے ایف اے ٹی ایف کو مطمئن کرنے میں کامیاب ہوگا۔

’انڈیا پاکستان کو بلیک لسٹ کی جانب دھکیلنا چاہتا ہے‘

پاکستان کے وزیر خارجہ شاہ محمود قریشی کا کہنا ہے کہ پاکستان نے ایف اے ٹی ایف کی ہدایات اور تجاویز پر عمل درآمد کے لیے بےپناہ کوششیں کی ہیں اور امید ظاہر کی کہ آئندہ اجلاس میں پاکستان اپنا موقف پیش کر کے ایف اے ٹی ایف کو مطمئن کرنے میں کامیاب ہوگا۔

وزیر خارجہ نے بی بی سی اردو کے ریڈیو پروگرام سیربین میں گفتگو کرتے ہوئے بتایا کہ ’انڈیا ایف اے ٹی ایف میں پاکستان کی مخالفت کر رہا ہے اور یہ کوئی ڈھکی چھپی بات بھی نہیں کہ وہ پاکستان کو بلیک لسٹ کی جانب دھکیلنا چاہتا ہے۔ لیکن دنیا جانتی ہے اور بینکاک میں ایشیا پیسیفک گروپ کے اجلاس میں بھی اس بات کا جائزہ لیا گیا ہے۔۔۔ انھیں پاکستان کی جانب سے کی گئی پیش رفت پر اطمینان ہے۔‘

اس سوال پر کہ کیا وزیر اعظم عمران خان اور امریکی صدر ٹرمپ کی ملاقات کے دوران پاکستان نے ایف اے ٹی ایف کے معاملے پر امریکہ سے تعاون مانگا، وزیر خارجہ نے کہا ’ہمارا نکتہ نظر ان کے سامنے ہے اور ہم امید کرتے ہیں کہ وہ پاکستان کے نکتہ نظر کو سمجھتے ہوئے ہمارے ساتھ تعاون کریں گے۔ جو ہم نے پیش رفت کی ہے اور اس ضمن میں پاکستان نے جو اقدامات اٹھائے ہیں میں سمجھتا ہوں کہ انھیں پاکستان کی معاونت کرنی چاہیے۔‘

پاکستان میں ماہرین کی جانب سے اس معاملے پر مختلف قسم کی آرا کا اظہار تو کیا گیا ہے تاہم وہ اس بات پر متفق نظر آتے ہیں کہ پاکستان نے گزشتہ ایک سال کے دوران بہت کام کیا ہے جو آئندہ ہونے والی ایف اے ٹی ایف اجلاس میں زیر بحث آئے گا اور امکان ہے کہ پاکستان کے لیے 'بُری خبر نہیں آئے گی'۔

وِلسن سینٹر واشنگٹن کے ڈائریکٹر اور جنوبی ایشیا کے تجزیہ کار مائیکل کگلمین نے بی بی سی سے بات کرتے ہوئے کہا کہ حالیہ مہینوں میں پاکستان نے کئی ’عسکریت پسندوں کو گرفتار کیا ہے اور ان کے ادارے اور تنظیمیں بند کی ہیں، ناقدین انھیں عارضی اور کاسمیٹک اقدامات کہہ سکتے ہیں، لیکن یہ اور اس جیسے دیگر اقدامات ایف اے ٹی ایف کو قائل کرنے کے لیے کافی ثابت ہو سکتے ہیں کہ وہ پاکستان کو بلیک لسٹ میں نہ ڈالیں۔ جب تک اسلام آباد کچھ نہ کچھ ایکشن دکھاتا رہے گا بلیک لسٹ ہونے کے امکانات کم ہیں‘۔

پیر کو اس بیان پر ردعمل دیتے ہوئے پاکستان کے دفتر خارجہ نے کہا ہے کہ انڈین وزیر دفاع کا بیان پاکستان کے ان خدشات کی تصدیق کرتا ہے، جن کا اظہار وہ کئی بار ایف اے ٹی ایف میں کر چکا ہے کہ بھارت اپنے مذموم مقاصد کے لیے ایف اے ٹی ایف کے اجلاسوں کو سیاسی رنگ دینے کی کوشش کر رہا ہے'۔


Summary: عراق میں حکومت مخالف مظاہروں کے دوران پرتشدد جھڑپوں میں ہلاک ہونے والے افراد کی تعداد 100 سے بڑھ گئی ہے جبکہ بغداد کے گرین زون کو ایک بار پھر عوام کے لیے بند کر دیا گیا ہے۔

عراق: ہلاکتیں 100 سے زیادہ، گرین زون بند کر دیا گیا

عراق کے مختلف شہروں میں حکومت مخالف مظاہروں کے دوران پرتشدد جھڑپوں میں ہلاک ہونے والے افراد کی تعداد 100 سے تجاوز کر گئی ہے۔

عراقی حکام نے بغداد کے اس گرین زون کو ایک مرتبہ پھر عوام کے لیے بند کر دیا ہے جہاں سفارتخانے اور عالمی اداروں کے دفاتر واقع ہیں۔ یہ علاقہ رواں برس جون میں عوام کے لیے کھولا گیا تھا۔

اقوام متحدہ نے عراق میں جاری حکومت مخالف مظاہروں میں ہونے والی ہلاکتوں کو ’انسانی جانوں کا بے معنی ضیاع‘ قرار دیتے ہوئے ان کو روکنے کا مطالبہ کیا ہے۔

اقوام متحدہ کے امدادی مشن برائے عراق کی سربراہ جینین ہینس پلایسچارٹ نے کہا ہے کہ ’ان پانچ دنوں میں پیدا ہونے والی کشیدگی ختم ہوتی دکھائی نہیں دیتی۔: اس کو رکنا چاہیے۔‘

تاہم سکیورٹی اور طبی ذرائع کا کہنا ہے کہ گذشتہ 24 گھنٹوں میں مظاہرین اور پولیس کے درمیان جھڑپوں میں شدت آنے کے سبب ہلاکتوں کی تعداد دگنی ہو گئی ہے۔

فوج کا کہنا ہے کہ بغداد میں 'نامعلوم سنائپرز' نے دو پولیس اہلکاروں سمیت چار افراد کو ہلاک کر دیا۔

عادل عبدالمہدی کی کمزور حکومت کے اقتدار میں آنے کے تقریباً ایک سال کے اندر ان مظاہروں کو ان کے لیے سب سے  بڑا چیلنج کہا جا رہا ہے۔

تازہ ترین صورت حال یہ ہے کہ بغداد میں کرفیو نافذ ہے جس میں لوگوں کو شہر کے ہوائی اڈے پر جانے کی اجازت ہے، ایمبولینسیں سفر کر سکتی ہیں اور مذہبی زائرین کو سفر کی اجازت ہے۔

ملک کے مختلف علاقوں میں سماجی رابطوں کی ویب سائٹس کو بھی بلاک کر دیا گیا ہے۔

یہ احتجاج عبدالمہدی کی حکومت کے سال مکمل ہونے کے موقع پر آن لائن دی گئی کال کے جواب میں کیا گیا ہے اور بظاہر مظاہرین میں کوئی منظم قیادت نہیں ہے۔

عراق کے وزیراعظم عبدالمہدی کا کہنا ہے کہ غیر معینہ مدت کے لیے لگائے گئے کرفیو کا نفاذ امن برقرار رکھنے اور مظاہرین کی حفاظت کے لیے اہم ہے۔

نجی ویب سائٹ الغاد پریس نے عراق میں نظام مواصلات کے معیار کی پیمائش کرنے والے ادارے کی جانب سے جاری بیان کا حوالہ دیتے ہوئے کہا ہے کہ یہ اقدام احتجاج کی تصاویر اور ویڈیوز کی گردش کو روکنے کے لیے کیا گیا ہے۔

اطلاعات کے مطابق عراق کے دارالحکومت بغداد میں پولیس نے اس وقت ہوائی فائرنگ شروع کر دی جب مظاہرین نے گرین زون کی جانب مارچ کرنے کی کوشش کی۔

حکومت کی جانب سے جاری بیان میں شہریوں سے مطالبہ کیا گیا ہے کہ وہ احتجاج کی آڑ میں قومی سلامتی کو نقصان پہنچانے سے گریز کریں۔

وزارت صحت کی جانب سے جاری بیان میں کہا گیا ہے کہ مظاہروں نے نتیجے میں ہلاکتیں بھی ہوئی ہیں تاہم 40 سکیورٹی اہلکاروں سمیت 200 افراد زخمی ہیں۔

ہر چھ میں سے کم از کم ایک گھر کو کسی نہ کسی نوعیت کی خوراک کی قلت کا سامنا ہے۔


Summary: یقیناً ایک دن کشمیریوں کو آزادی ملے گی یا ممکن ہے کہ ’کشمیر بنے گا پاکستان‘ بھی ہو جائے لیکن جب تک ایسا نہیں ہو پا رہا تب تک کچھ اور ضروری کام کیوں نہ نمٹا لیے جائیں۔ پڑھیے وسعت کا کالم

’کشمیر کی آزادی تک ادھار بند ہے‘

بہت بعد میں معلوم ہوا کہ اسلم مجبور بھی ہزاروں دیگر مہاجروں کی طرح تقسیم کے بعد جموں سے پاکستان دھکیلے گئے تھے۔ جب نئے ملک میں کچھ نہ بن پڑا تو ایک استاد سے کام سیکھ کر حجام کی دکان کھول لی۔ وقت گذرتا گیا۔ ایک دن اسلم مجبور بھی گذر گئے۔ دکان وہیں رہی مکین اور بورڈ بدل گیا اور پھر دکان بھی ڈھ گئی۔

اننت ناگ میں ایک پولنگ سٹیشن کے باہر ووٹروں کی قطار میں میری نگاہ  70، 75برس کے ایک بزرگ پر پڑی۔ میں نے پوچھا آپ بھی۔ بائیکاٹ نہیں کیا ؟ فرمایا ’بیٹے آزادی تو جب ملے گی تب ملے گی۔ ابھی تو سڑک، پانی، بجلی اور بچوں کے لیے روزگار چاہیے۔‘

یقیناً ایک دن کشمیریوں کو آزادی ملے گی یا ممکن ہے کہ 'کشمیر بنے گا پاکستان' بھی ہو جائے لیکن جب تک ایسا نہیں ہو پا رہا تب تک کچھ اور ضروری کام کیوں نہ نمٹا لیے جائیں

مثلاً کیا یہ ممکن ہے کہ ’کشمیر کی آزادی‘ سے پہلے پہلے پاکستان میں پولیو کا 100 فیصد خاتمہ ہو جائے تاکہ 100 فیصد پولیو فری موجودہ کشمیر جب پاکسان میں شامل ہو تو یہ وائرس کسی نوآزاد نومولود کشمیری بچے کو نہ منتقل ہو۔

کیا یہ امید رکھی جائے کہ ’کشمیر بنے گا پاکستان‘ سے پہلے پہلے کم ازکم اتنی پولیس اصلاحات ہو جائیں کہ نئے کشمیریوں کو بھی عام پاکستانی شہری کو درپیش چھترولی ذلت نہ سہنی پڑے کہ جس سے بچنے کے لیے ہی وہ اتنی جدوجہد کر رہے ہیں۔

کیوں نہ تب تک پاکستانی معیشت اس قابل کر لی جائے کہ ممکنہ طور پر نئے نئے شامل ہونے والے 80 لاکھ کشمیری اگر خوشحال نہ ہو سکیں تو کم ازکم خطِ غربت سے اور نیچے نہ کھسک جائیں؟

اور کیا دل کی بات بلا خوف و خطر زبان پر لانے کا کلچر تب تک نافذ ہو جائے گا تاکہ نئے کشمیریوں کو واقعی یقین ہو جائے کہ وہ نسل در نسل کیسی گھٹن گذار کر واقعی ایک ایسی کھلی فضا میں سانس لے رہے ہیں جہاں عزتِ نفس کا احترام ہے؟

اگر یہ بنیادی کام بھی کشمیریوں کی آزادی سے پہلے پہلے ممکن نہیں تو پھر’ کشمیر بنے گا پاکستان‘ کی بجائے ’کشمیر بنے گا خود مختار‘ تک ہی رہیں تاکہ آزادی کے بعد کشمیری ہمیں کوئی الزام دینے کے بجائے اپنے مسائل خود ہی سلٹا سکیں اور ان کے ذہن میں یہ نہ آئے کہ ایک کالے کے چنگل سے نکل کر دوسرے کالے سے آن ملنے کا بھلا کیا فائدہ ہوا؟